Put bez povratka: Opstaje li EU u životu tokom 2019. - Sputnjik Srbija\n15:02 24 Jun 2021\n16:40 26.06.2018 Preuzmite kraći link\nOpstanak EU će naredne godine biti doveden u pitanje, bio je izričit u toj tvrdnji italijanski ministar unutrašnjih poslova Mateo Salvini u intervjuu za nemački „Špigl“.\nKoliko je lider desno orijentisane stranke Lige, koja je nedavno sa Pokretom „Pet zvezdica“ formirala novu Vladu Italije, bio smeo u oceni, ili je ona realno sagledavanje stanja u EU?\nSalvini je i objasnio zašto misli da će se „naredne godine odlučiti da li će ujedinjena Evropa nastaviti da postoji ili ne“. Nesloga o rešavanju migrantskog pitanja je sve veća, uz to 2019. godine bi trebalo da se vode pregovori o evropskom budžetu, a zakazani su i izbori za Evropski parlament.\nDa li su to dovoljno veliki izazovi za opstanak EU?\nPrema mišljenju analitičara Aleksandra Pavića, ministar unutrašnjih poslova Italije je upravo imenom i prezimenom definisao najveći problem i goruće pitanje EU i njenog opstanka, a to je pitanje migracija.\n„Salvini je predstavnik novog talasa političara koje briselokrate i globalisti nazivaju populistima. A oni su u stvari samo izabrani na krilima nezadovoljstva naroda politikom Brisela“, ukazuje Pavić za Sputnjik.\nNezadovoljstvo iz prethodnih godina zbog stezanja kaiša i stagnacije je, kako kaže, eskaliralo migrantskom krizom koja je na velika vrata došla 2015. godine, kada je nemačka kancelarka Angela Merkel praktično pozvala migrante da dođe u EU i napravila račun bez krčmara, što je izazvalo revolt.\n„Italija je samo poslednja zemlja gde se revolt pokazao i politički artikulisao. I u Mađarskoj i svim zemljama Višegradske četvorke, kao i u Austriji, ali i praktično u svim zemljama EU je pitanje migracija postalo skoro najvažnije pitanje, kao što je to i u Americi“, kaže Pavić.\nVelika tenzija postoji između onoga što želi sve više ljudi, a to je da se spreči nekontrolisani priliv migranata iz neevropskih zemalja koji, kako napominje, imaju potpuno različite kulture, i briselskih birokrata, globalista, koji ne veruju u postojanje granica i nacionalnih država.\nSagovornik Sputnjika konstatuje da je narod, svuda gde je pitan, rekao „ne“ nekontrolisanim migracijama.\n„Salvini je samo najavio ono što će sigurno biti, a to je pitanje opstanka EU ako ne bude napravljen konsenzus u vezi sa odbranom granica EU, a možda i evropskog kontinenta. I tu su ogromne tenzije između njega, Merkelove, francuskog predsednika Emanuela Makrona, i između Evropske komisije, odnosno evropskih birokrata. I to može da se reši samo ako ’populisti‘ budu osvojili većinu u Evropskom parlamentu. Onda će taj sukob u potpunosti da izađe na videlo“, ističe Pavić, ocenivši da duh više ne može da se vrati u bocu.\nPrema njegovom mišljenju, stvari su otišle na put bez povratka i EU će morati da se redefiniše.\n„Ili će se homogenizovati oko odbrane onoga što je ostalo od evropskih vrednosti, ili će se raspasti po šavovima na zemlje koje su i dalje pod kontrolom liberalnog i kvaziliberalnog establišmenta i države gde su na scenu došli oni koji su pežorativno nazvani populisti, a u stvari su nacionalisti i antiimigracione snage“, zaključuje Pavić za Sputnjik.\nmigrantska kriza, raspad, EU, Mateo Salvini, Emanuel Makron, Angela Merkel, Mađarska, Nemačka, Italija, Francuska


Republika / Srpska policijska unija: Zahvaljujući ministru, intenzivnija saradnja kineske i srpske policije\nsreda, 19. 6. 2019.| 17:22\nMinistar unutrašnjih poslova Nebojša Stefanović sastao se juče sa visokim predstavnikom NR Kine Guo Šengkunom u Ufi gde je razgovarao o unapređenju saradnje naših dveju zemalja u bezbednosnom smislu, a o čemu je portal Republika.rs izveštavao. Povodom ovog sastanka oglasila se Srpska policijska unija saopštenjem koje prenosimo u celosti.\nSrpska policijska unija podržava inicijativu i očigledno lično zalaganje ministra Stefanovića u cilju nastavka reformi i modernizacije ministarstva unutrašnjih poslova Republike Srbije. Intenzivnija i što bliža saradnja Republike Srbije i Narodne Republike Kine u oblasti bezbednosti je u obostranoj koristi i interesu.\nNR Kini svakako smo zahvalni zato što se u istoriji uvek ponela kao prijatelj i partner, ne zaboravimo pitanje nezavisnosti Kosova i stalno njihovo stajanje na našu stranu, a nedavno nas je podržala stavši na našu stranu kada se bilo odlučivalo o pokušaju ulaska nepriznate države Kosovo u Interpol. Ministar Nebojša Stefanović je sa svojim timom saradnika, intenzivirajući saradnju za kineskom delegacijom, uspeo da dogovori nekoliko značajnih sporazuma i dogovora.\nSporazum koji se odnosi na obavljanje zajedničke patrolne delatnosti srpske i kineske policije na teritoriji grada Beograda, obzirom da se iz godina u godinu povećava broj kineskih turista, a i inače u Republici Srbiji postoji značajan broj kineskih privrednika posebno u Beogradu koji ovde borave duži niz godina. Sporazum koji se odnosi na formiranje zajedničke radne grupe koja će sagledavati svu bezbednosnu problematiku vezano za realizaciju raznih projekta u Republici Srbiji ali i za inicijativu „pojas i put“. Saradnja u vidu edukacije naših pripadnika policije u cilju sprečavanja visokotehnološkog kriminala.\nNebojša Stefanović na sastanku\nNR Kina prednjači u svetu u suzbijanju ovog vida kriminala, a dolaskom kineskih stručnjaka u Republiku Srbiju da drže predavnja, je od izuzetnog značaja za celu zemlju, kao i u suzbijanju svih vrsta organizovanog kriminala, suzbijanja narkotrafikinga i terorizma. Razmena iskustava u oblasti obrazovanja pripadnika policije, razmena studenata, ali i angažovanje naših profesora i stručnjaka kod njih i njihovih kod nas, doprineće kvalitetu i podizanju nivoa profesinalizma u MUP-u. Dogovorena je saradnja i razmena iskustava između naših i kineskih specijalnih jedinica.\nMožemo slobodno zaključiti na kraju, da dolaskom gospodina Nebojše Stefanovića na čelo Ministarstva unutrašnjih poslova Republike Srbije, uspešno je sprovođena, i dalje se sprovodi reforma Ministarstva, a međunarodna saradnja u bezbednosnom smislu intenzivnija je i donosi rezultate. Kao predsednik Srpske policijske unije, u ime rukovodstva i članova, ovim putem poručujem ministru Stefanoviću da ne menja „trasu kretanja“ kojom se kreće od stupanja na čelo MUP-a pa do danas, i da će od nas uvek imati podršku i pomoć, zato što je očigledno da sve što je do sada radio bilo upravo u interesu MUP-a i radnika, a rezultat je kao što možemo videti bezbedna i sigurna Srbija.\nSrbija Beograd Policija Nebojša Stefanović Saradnici Ministar policije Srpska policijska unija\n- petak, 19. 7. 2019. u 18:06 0\nSkandalozno je da ljudi poput Dragana Đilasa, Vuka Jeremića, Borisa Tadića, Božidara Đelića i ostalih koji su učestvovali u...\nDraganu Vasiljkoviću, poznatijem kao Kapetan Dragan, uprava hrvatskog zatvora u Lepoglavi uskratila...


"Putinov cilj je da obnovi carsku Rusiju uklanjajući Tursku"\nNovinar turskog lista MilliGazete pokušao je da odgovori na pitanje "zašto se Rusija okomila na Tursku".\nProdaje "beskorisnog" premijera na Ibeju, koliko bismo mi dobili za našeg?\nAnonimni korisnik Ibeja rešio je da stavi premijera Pakistana Navaza Šarifa na prodaju, i na taj način izrazio nezadovoljstvo njegovom politikom, posle objavljivanja Panamskih papira. verovali ili...\nNuklearni rat u ovoj zemlji bi mogao da odnese 12 miliona života\nNuklerani rat bi najlakše mogao da izbije u Kašmiru, na granici Indije i Pakistana, a izazvao bi između osam i 12 miliona žrtava, te posredno uticao na još milijardu ljudi u svetu, upozoravaju...\nSvetski lideri brzo su reagovali nakon terorističkih napada u Briselu, osudivši teroriste i njihov čin. Masakr u Lahoru nije izazvao istu reakciju, pišu ruski mediji.\nTalibani preuzeli odgovornost, ciljano pobili hrišćane\nFrakcija pakistanskih talibana "Džmat-ul-Ahrar" preuzela je odgovornost za napad u Pakistanu u kojem je poginulo najmanje 65 osoba, a više od 280 ranjeno. Ta grupa je navela da je hrišćanska...\n18:33 >> 19:46\nNapad na hrišćane za Uskrs: 65 mrtvih, 280 ranjenih - većina žene i deca\nNajmanje 56 osoba je poginulo, a oko 280 je ranjeno u eksploziji u gradu Lahor na istoku Pakistana, gde su hrišćani slavili Uskrs prema gregorijanskom kalendaru, saopštili su lokalni zvaničnici.\nMasakr u Pakistanu: Bomba u autobusu, najmanje 16 mrtvih\nZbog ruske zime, svetu manje pšenice\nSvetska proizvodnja pšenice će u 2016. pasti za 1,4 odsto, zbog suvog vremena koje će prouzrokovati smanjenje postavljanja zasada tokom zimskog perioda.\nAlija Izetbegović "dobio" školu u Pakistanu\nAmbasador BiH u Pakistanu Nedim Makarević položio je u pakistanskoj oblasti Deri Kiri kamen temeljac za Međunarodnu pakistansko-bosansku školu "Alija Izetbegović", zajedno sa Emilijanom Jonom...\nVIDEO: Muslimanska porno zvezda ne skida hidžab u toku snimanja scena!\nLjudi muslimanske veroispovesti ima vrlo malo u porno industriji, ali neke žene ipak pomeraju granice i pokazuju svoje seksualne slobode.\nNikolić objasnio: Evo zašto Srbija sedi na dve stolice!\nSrbija se nalazi na raskrsnici Istoka i Zapada, nama je "Istok u srcu" ali želimo da živimo kao Zapad pa zato ne možemo da se opredelimo, izjavio je predsednik Srbije Tomislav Nikolić.


Vodafon će samo "proticati" kroz Srbiju\n21/04/2019 | 09:07\nBritanska telekomunikaciona kompanija Vodafon za sada će preko Srbije obavljati tranzitni saobraćaj između zapadne Evrope i Turske, piše Politika.\nRegulatorna agencija za elektronske komunikacije i poštanske usluge (Ratel), saopštila je da je izdala dozvolu britanskoj firmi Vodafon za elektronske komunikacije u oblasti javnih komunikacionih mreža i usluga.\nIako je ova informacija u javnosti shvaćena kao da na tržište telekomunikacionih usluga stiže novi igrač, resorni ministar Rasim Ljajić za Politiku kaže da Vodafon nije četvrti mobilni operater u Srbiji.\nOni su upisani u registar da mogu da obavljaju delatnost koja ne podrazumeva fiksnu i mobilnu telefoniju, za koje su potrebne posebne licence. Reč je o tranzitnom saobraćaju između zapadne Evrope i Turske, koja će Srbiji doneti novac od naplate predviđenih taksi, izjavio je Ljajić.\nKako je navedeno i u saopštenju Ratela, ogranak Vodafona u Beogradu će koristiti mrežu isključivo za tranzitni prenos optičkih signala kroz Srbiju.\nIzdavanjem dozvole, praktično je registrovan ogranak u Srbiji ove, jedne od vodećih svetskih telekomunikacionih kompanija, kao još jedan operater optičke mreže za transport.\nZa sada, kako je navedeno, neće biti pristupnih tačaka za povezivanje sa drugim mrežama operatera elektronskih komunikacija i neće biti omogućeno pružanje usluga korisnicima u Srbiji.\nDirektor Ratela Vladica Tintor rekao je povodom dolaska stranog operatera na domaće tržište da je dobro da ima novih operatera, a da je jedan od glavnih zadataka agencije obezbeđivanje konkurentnosti na tržištu elektronskih komunikacija.\nU Ratelovoj evidenciji operatora javnih komunikacionih mreža i usluga registrovano je 34 operatora optičkih mreža za transport u Srbiji.


Preminuli su pokazivali znake da je upucan i izboden, navodi se u zajedničkom saopštenju javnog tužilaštva i policije.\n- Radimo na pretpostavci da je reč o ubistvu - rekao je portparol policije.\nPolicija je saopštila da je nešto pre podneva primila poziv od osobe koja je zabrinuta da stanara doma nema nigde. Svedoci su takođe izjavili da su videli tela u kući. Kada je policija stigla na lice mesta, ustanovljeno je da su ukućani preminuli.\nTroje poginulih bila su deca od četiri, osam i 10 godina, a dvoje odraslih obojica od 40 godina, saopštila je policija.\nTela su pronađena u porodičnoj kući koja se nalazi u državi Brandenburg, koja se graniči sa glavnim gradom Berlinom.\nMesto događaja je ograđeno dok su forenzičari češljali područje. Među onima koji su pomagali u istragama bio je i stručnjak sa Brandenburškog instituta za sudsku medicinu.


Auto osiguranje - Dehidriran vozač opasan kao da je konzumirao alkohol\nStudija objavljena u medicinskom časopisu "Physiology and Behaviour" otkriva da je čak i blaga dehidracija jednaka vožnji u pijanom stanju, kad je broj grešaka vozača u pitanju.\nTokom testa normalne hidracije došlo je do 47 incidenata u vožnji, ali kada su muškarci bili dehidrirani, taj broj se više nego udvostručio - napravljena je čak 101 greška, koliko bi se moglo očekivati od nekoga ko vozi pod uticajem droge ili alkohola.\n"Nema sumnje da vožnja pod uticajem alkohola ili droge povećava rizik od saobraćajnih nezgoda, ali naši rezultati naglašavaju da se opasnost od nedovoljnog unošenja tečnosti ne prepoznaje i govore da vozače treba podsticati da budu pravilno hidrirani", kaže Ron Mon, profesor sportske i rekreativne ishrane na univerzitetu Lafboro.\n"Sa praktičnog aspekta, ustanovili smo da je nivo grešaka vozača sličan onom kod osoba sa 0,08 odsto alkohola u krvi, koliko trenutno iznosi zakonska granica u Velikoj Britaniji", dodaje on.\n"Dokazi iz prakse pokazuju da mnogi vozači izbegavaju da piju tokom dugih putovanja kako bi se što ređe zaustavljali zbog odlaska u toalet, a mi znamo da čak i blaga dehidracija izaziva simptome kao što su glavobolja, umor i letargija", objašnjava Džejn Holdsvort, direktorka Evropskog instituta za hidraciju (EHI).\nIzvor: B92, Evropski institut za hidraciju (EHI)


Naslovnica Zdravlje Dobre navike Zašto ne treba da piješ kafu poslije burne noći\nZa mnoge ljude jutarnja kafa je sinonim za razbuđivanje i početak dana ispunjen energijom. Posebno rado, i u većoj količini ćemo popiti kafu ako je iza nas neprospavana noć, tada nam je najpotrebnija. Ipak, naučnici savjetuju izbjegavanje kafe ako noć prije niste dobro spavali.\nU kafi nema ništa loše, uostalom, nekoliko istraživanja pokazalo je da je nekoliko šoljica dnevno čak i zdravo. Međutim, naučnici sa Univerziteta u Bathu sada upozoravaju da se kafa ujutru ne smije piti bez ikakvih ograničenja.\nPrema njihovim riječima, svako ko je imao nemirnu noć ili je loše spavao treba da preskoči kafu. Kafa može poremetiti metabolizam i regulaciju šećera u krvi.\nRezultati istraživanja krvi su pokazali da nakon dodatne šoljice kafe ujutru nivo šećera u krvi raste 50 odsto, a posebno nakon nemirne noći. Iako se vrijednosti šećera u krvi povećavaju kod svih nakon doručka, one su posebno visoke nakon kafe. To ne znači da se moramo odreći kafe. Ali, za naše zdravlje je bolje da je ponekad izbjegnemo ujutru ili prije doručka, piše miss 7.\nPROČITAJTE Stručnjaci savjetuju zašto ne bi trebalo da ubijamo paukove\nPrethodni članakJedemo je svakodnevno, a pogubna je za jetru i krv\nNaredni članakSalata to go: Spremna je za samo 15 minuta


Beograd: Zaključci okruglog stola „Nasilje u školama” predstavljeni u Starom dvoru — Викиновости\nBeograd: Zaključci okruglog stola „Nasilje u školama” predstavljeni u Starom dvoru\nZaključci okruglog stola „Nasilje u školama – analiza stanja, prevencija i način postupanja”, održanog danas u Starom dvoru, predstavljeni su na konferenciji za novinare. Okrugli sto je deo projekta koji sprovodi ombudsman Katalonije, uz finansijsku pomoć Španske agencije za saradnju i razvoj (AECID), u saradnji sa zaštitnikom građana grada Beograda. Osnovni ciljevi projekta su promocija institucije zaštitnika građana pred državnom upravom, specifična obuka zaposlenih iz oblasti komunikacija i rada sa javnošću, analiza mogućnosti adekvatne pomoći građanima i razmena iskustava o načinu rada različitih sektora u Srbiji i Španiji.\nOkrugli sto je organizovala Dušanka Gaćeša, zaštitnik građana, a u radu su učestvovali gradska sekretarka za dečju zaštitu Ljiljana Jovčić, zamenica sekretara za obrazovanje Dragica Moro, pomoćnica sekretara za obrazovanje zadužena za inspekcijski nadzor Verica Kovačević, zamenica sekretara za socijalnu zaštitu Jasminka Veselinović, zamenik ombudsmana Barselone Marino Vilja i Rubio i savetnica ombudsmana Katalonije za prava deteta Monserat Kuso Torelo.\n– Na okruglom stolu smo zaključili da je nasilje u školama internacionalni problem i da Srbija i Španija imaju slične pravne okvire i zakonska rešenja za ove društvene pojave. Zaključili smo da je potreban složen insitucionalni mehanizam delovanja, a pravilan odnos treba da zauzmu kako zaposleni u školama, tako i roditelji i čitavo društvo. Nastojali smo da sagledamo kakvu konkretnu preventivnu i korektivnu pomoć mogu da pruže naše institucije da bi društvo svelo ovaj oblik ponašanja na najmanju moguću meru. Da bi se ovaj problem rešio, potrebna je međusektorska saradnja svih koji rade sa decom i nastavak praćenja ove pojave – rekla je Dušanka Gaćeša.\nDragica Moro je na okruglom stolu govorila o načinu sprečavanja svih vrsta nasilja koje su uočene i predstavila projekat „Škola bez nasilja”, koji je Sekretarijat za obrazovanje uveo u 74 beogradske škole. Ovaj program je namenjen ne samo učenicima nego i roditeljima, nastavnicima i lokalnoj zajednici.\n– Samo zajedničkim snagama, uključujući sve faktore na lokalnom nivou, može da dođe do nekog napretka. U tom smislu sam tokom izlaganja pomenula pozitivan primer opštine Zvezdara, gde su se osnovne škole uključile u mrežu škola bez nasilja, što daje vidljive rezultate. Sekretarijat za obrazovanje će raditi na tome da se sve beogradske škole uključe u ovaj projekat. Iz izlaganja gostiju iz Barselone videli smo da veliki efekat postižu normativi koje donose sami učenici i njihovi roditelji i njihovi predlozi kako da se prevaziđu pojedini vidovi nasilja. Zanimljivo je i da u Barseloni u kancelariji ombudsmana rade ljudi koji brinu o deci i po završetku nastave u školama. Naši gosti su dobro primetili da ulica treba da bude mesto lepih susreta, a ne mesto konflikata – istakla je Dragica Moro.\nMonserat Kuso Torelo je primetila da je dobra prevencija u ovoj oblasti uočavanje faktora rizika određenih situacija. U Barseloni se uvodi sve veći nadzor na ulicama i u školama, a mladi, posebno pripadnici omladinskih bandi, usmeravaju se na sportske aktivnosti i kulturna dešavanja i radi se na njihovoj celovitoj integraciji u društvo.\n„Београд: Закључци округлог стола „Насиље у школама” представљени у Старом двору” Град Београд, 9. јул 2010. (srpski)\nPreuzeto iz „https://sr.wikinews.org/w/index.php?title=Београд:_Закључци_округлог_стола_„Насиље_у_школама”_представљени_у_Старом_двору&oldid=2069938”\nOva stranica je poslednji put uređena na datum 15. jul 2010. u 15:15 č.


Tirana: Poseta Angele Merkel vraća pažnju EU na Zapadni Balkan\nBeta 12. septembra 2021. 11:05\nNemačka kancelarka Angela Merkel simbolično je za poslednju stanicu oproštajne posete Zapadnom Balkanu izabrala Tiranu radi podsticanja Berlinskog procesa, ali i zbog stava koji je prema tom procesu zauzeo premijer Albanije Edi Rama, ocena je političkih analitičara u Tirani.\nMerkel će sutra doputovati u Beograd gde će razgovarati sa predsednikom Srbije Aleksandrom Vučićem, a u utorak će se u Tirani sastati sa albanskim premijerom Edijem Ramom ali i sa šefovima vlada Kosova, Bosne i Hercegovine, Crne Gore i Severne Makedonije.\nAfrim Krasnići (Krasniqi) iz Instituta za političke studije u Tirani rekao je za agenciju Beta da je poseta najuticajnije nemačke političarke mnogo važnija za Zapadni Balkan u celini nego za samu Albaniju.\n„Ona obnavlja interes i vraća Zapadni Balkan kao prioritet za Nemačku i EU, posebno nakon tendencije EU i SAD, poslednjih godina, da se povuku iz ovog regiona. To takodje dolazi kao odgovor na talas kritika i skepticizma u regionu prema strategiji proširenja EU. Nemačka podržava otvaranje pregovora EU sa Albanijom i Severnom Makedonijom, a Merkel je uložila u približavanje stavova unutar EU u tom pogledu“, rekao je Krasnići.\nPolitički komentator u Tirani Ben Andoni rekao je za Betu da je premijer Albanije Edi Rama bio jedan od lidera koji se zalagao za odredjene elemente Berlinskog procesa.\n„To znači odnose sa Srbijom i Severnom Makedonijom, regionalno tržište, ali i balkansku železničku platformu… Ali, Tirana je takodje dobra prilika da se pronadju uglovi u trouglu odnosa Srbija-Kosovo-Albanija, a kancelarka Merkel igra pažljivo, za budućnost“, rekao je Andoni.\nKrasnići, s druge strane, ističe da je za Albaniju glavna vrednost posete nemačke kancelarke potvrda odnosa i napretka koji je Albanija postigla, posebno u reformi pravosudja i obnovi političkog života u institucijama.\n„Kritička retorika premijera Rame i njegove preferencijalne veze s Turskom sa zabrinutošću su primećene u Nemačkoj, pa se posetom vraća opcija EU kao opcija koja nema alternative“, rekao je Krasnići.\nMerkel će u Tirani govoriti i o „zajedničkom regionalnom tržištu“. Sve zemlje Zapadnog Balkana obavezale su se da će ga realizovati na poslednjoj virtuelnoj konferenciji kojom je ona predsedavala 5. jula .\nBerlinski proces, kao inicijativa koju snažno podržava kancelarka Merkel pokrenut je 2014. godine i ima za cilj jačanje saradnje zemalja Zapadnog Balkana u oblasti ekonomije, transporta i energetike.\nPostignut je odredjeni napredak u tom procesu, poput ukidanja naknada za roming od 1. jula za zemlje u regionu, zelenih transportnih koridora, razmene studenata preko Kancelarije za saradnju mladih i jačeg uključivanja civilnog sektora u društvo, kao i u regionalnoj saradnji.\nAli još postoje nedovršeni projekti, poput „medjusobnog priznavanja diploma i slobodnog kretanja sa ličnim kartama u regionu“, što su dve glavne tačke Akcionog plana za uspostavljanje zajedničkog regionalnog tržišta usvojenog u novembru prošle godine u Sofiji.\nMerkel će se u Tirani sastati sa šefovima vlada Zapadnog Balkana, uključujući Kosovo, Bosnu i Hercegovinu, Crnu Goru i Severnu Makedoniju.\nKosovo, Crna Gora i Bosna i Hercegovina odbili su da se pridruže inicijativi Otvoreni Balkan koji ima elemente Berlinskog procesa, dok su Albanija, Srbija i Severna Makedonija uključene u projekat.\nJavni stav kancelarke Merkel prema inicijativi Otvoreni Balkan biće veoma važan i za pristalice i za one koji se protive tom projektu.\n„Berlinski proces bio je glavna nemačka investicija i pažnja da taj proces ne bude pomeren drugim sekundarnim regionalnim inicijativama ostaje prioritet Nemačke“, rekao je Krasnići.\nAndoni, medjutim, kaže da treba imati na umu da je kancelarka pred napuštanjem funkcije i da su „ljudi sa Balkana pragmatični“.\n„Ona teško može da igra važnu ulogu osim da ohrabri i ostavi poruku svojim sledbenicima da podstiču procese koji bi mogli biti od interesa za Nemačku u budućnosti“, rekao je.\nAndoni veruje da će sastanci Angele Merkel u Tirani biti simbolični i da će predstavljati „lep oproštaj od kancelarske funkcije u Nemačkoj kao lokomotivi EU“.\nMilorad Dodik: „Republika Srpska će imati dovoljne…


Specijalizovani kursevi Konverzacijski kurs engleskog jezika | Owen Owen\nČitavo iskustvo je bilo divno. Ukoliko neko želi da nauči engleski ili da proširi svoj rečnik, ova škola je moja prva preporuka.\nNaslovna » Online specijalizovani kursevi - Kursevi engleskog jezika » Konverzacijski kurs engleskog jezika - predavač James Owen\nKonverzacijski kursevi engleskog jezika- Predavač JAMES OWEN\nKurs konverzacije engleskog jezika sa visokokvalifikovanim britanskim izvornim govornikom.\nCilj kursa je da se poboljsaju vaše govorne komunikativne sposobnosti u svakodnevnim situacijama na engleskom jeziku.\nGotovo svi smo se, u jednom ili drugom trenutku, osećali ograničeno i frustrirano pokušavajući da učestvujemo u razgovoru na jeziku koji nije naš maternji. Ovaj kurs će vam pomoći da lakše razumete šta ljudi oko vas govore, a dobićete i savete o tome kako da poboljšate svoj rečnik van časa.\nOvaj konverzacijski kurs engleskog jezika namenjen je onima koji:\nŽele da dalje usavršavaju svoje konverzacijske veštine i grade svoj rečnik\nŽele da održe postojeći nivo znanja i poboljšaju ga\nŽele da uživaju u korišćenju engleskog jezika kroz razne situacije i teme\nUsavršavaćete svoje veštine govora i razumevanja na engleskom jeziku kroz širok spektar tema iz različitih oblasti: posao, putovanja, muzika, film, kultura, kupovina, nauka, umetnost, studije i još mnogo toga.\nSvi nivoi od osnovnog\nRazgovor tokom celog časa\nTrajanje kursa: 8 nedelja\nDa biste nas kontaktirali u vezi kursa popunite upitnik


Pokušaj ubistva - Blic Sport\nDEČKO NEJMAROVE MAJKE ŠOKIRAO SVET Snimao se OBLIVEN KRVLJU i tvrdi da su pokušali da ga UBIJU, pa zapretio: Neće ostati na ovome, vratiću se! /UZNEMIRUJUĆI VIDEO/\nDečko majke zvezde Pari Sen Žermena Nejmara, Nadin Gonsalves, ponovo je u centru pažnje medija.\nJEZIVO Pucano na fudbalera u Nemačkoj - zbog POLITIKE! /FOTO/\nNepoznat napadač pucao je na vozilo Deniza Nakije, bivšeg fudbalera nemačkog Sent Paulija, a mnogi tvrde da je atentator agent Erdoganove vlade u Turskoj.\nNA KUĆNOM LEČENJU Mamić pokazao slike upucane noge, previjaju ga supruga i ćerke /FOTO/\nAlfa i omega zagrebačkog Dinama Zdravko Mamić nastavio je u toplini svog doma lečenje posle nedavnog pokušaja ubistva u blizini Tomislavgrada (BiH), gde je bio na pomenu ocu. Najbolji fudbalski menadžer na Balkanu zahvalio se svima koji su u teškim danima brinuli o njemu, kao i na podršci da se što pre vrati na posao.\nPOKUŠAJ UBISTVA NA VIMBLDONU Da li je poznata teniserka namerno OTROVANA?\nTeniserka iz Velike Britanije Gabrijela Tejlor (18) umalo je umrla dok je prošlog meseca učestvovala u juniorskoj konkurenciji na Vimbldonu.\nUhapšen sin Larija Birda pošto je pokušao da pregazi bivšu devojku\nSin košarkaške legende Larija Berda uhapšen je pošto je pokušao automobilom da pregazi svoju bivšu devojku, saopštila je policija.


NUNS i NDNV: Javnost mora da zna ko su vlasnici Politike\nNezavisno udruženje novinara Srbije (NUNS) i Nezavisno društvo novinara Vojvodine (NDNV) su povodom ostavke glavne i odgovorne urednice Politike Ljiljane Smajlović saopštila u utorak je da veoma važno da uređivačka i upravljačka funkcija u medijima budu razdvojene.\n"Ključna odrednica pri vođenju uređivačke politike treba da bude javni interes, a urednici su dužni da brane taj interes", navela u dva udruženja.\nU slučaju lista Politika situacija je dodatno otežana činjenicom da vlasnička struktura nije transparentna, zbog čega u ovom trenutku javnost ne zna koje su to grupe ili centri moći koji su, sudeći prema obrazloženju ostavke koju je podnijela Ljiljana Smajlović, vršili pritisak na uredništvo.\nNUNS i NDNV podsjetili su da su i ranije tražili da se objave tačni podaci o vlasništvu u Politici i Večernjim novostima, kao i da se stave na uvid podaci o poslovanju tih novinskih kuća, budući da je država u njima i dalje vlasnik značajnog dijela kapitala.\nUdruženja su pozvala Ljiljanu Smajlović da, ukoliko ima saznanja o pozadini pritisaka, ta saznanja javno saopšti i da doprinese objelodanjivanju podataka o vlasničkoj strukturi Politike.\nLjiljana Smjlović je u ponedjeljek saopštila da je podnijela ostakvu na mjesto glavne i odgovorne urednice Politike u znak protest jer je, kako je navela, menadžmenta sprječava u samostalnom rukovođenju redakcijom.


Objavljen je novi singl grupe URBAN INSTINKT - "Anarhija" - Liman Crew\nby Liman Crew · 18.07.2021\n“Anarhija” treći je po redu singl tuzlanske hardcore grupe Urban instinkt koji će biti objavljen u septembru ove godine na njihovom novom albumu “Bijes“. „Pjesma “Anarhija” govori o konstantnoj borbi čovjeka sa samim sobom i o tome kako nikada ne treba odustati od sebe i svojih snova bez obzira na sve prepreke koje život sa sobom nosi.“ – rekli su iz benda\nVideo spot za pesmu “Anarhija” premijerno je objavljen na YouTube kanalu HARDCORE WORLDWIDE, a isti je vodeći svetski YouTube kanal koji je u potpunosti posvećen hardcore bendovima iz celog sveta. Spot za pesmu „Anarhija“ koji je snimila ekipa Salt and Flow iz Tuzle u režiji Vedrana Haračića!\nPesmu i aranžman pesme potpisuje frontman benda Mirza Čardžić, a tekst su napisali Tarik Šukalić i Mirza Čardžić. Pesma, kao i celi album, snimljena je u studiju Cirith Ungol kod\nproducenta Dražena Kecmana koji je zadužen za produkciju, miks i mastering celog albuma.\nEkipa koja je snimila ovaj singl kao i celi album su: Mirza Čardžić Charge (vokal i bass gitara), Edin Muminović (prateće gitare), Mirza Mita Halilagić (ritam gitare), Sead Hadžić Sejo\n(bubanj), Tarik Šukalić Tare (vokal i prateći vokal) te Amer Kantardžić Sladge.\nPesmu “Anarhija” slušajte i na digitalnim servisima: https://bfan.link/anarhija-urban-instinkt\nTags: "Anarhija"BiHnovi spotUrban Instinkt\nby Liman Crew · Published 12.07.2021\n“Pater Familias” je debi singl mladog benda Lisilo sa EP “Prohodavanja”\nNext story “Let’s rock again!“ – Povratak “Wind Rock Fest-a” u Vršcu\nPrevious story Soulcase predstavlja debitantsko izdanje “Devour” uz mračni spot za pesmu “Darkest Minds”


Dardan Sejdiu - INVEST IN PRISHTINA\nPre njegovog imenovanja kao Potpredsednika opštine, Dardan Sejdiu je dve godine bio angažovan kao Rukovodeći Direktor „NEST Kosovo“, preduzeće koje pripada kompaniji SHM Productions Ltd. sa sedištem u Londonu, Velikoj Britaniji.\nG. Sejdiu je bio angažovan tokom četiri godina kao Predsednik Upravnog odbora Slovensko – Kosovskog penzijskog fonda sa ključnom ulogom upravljanja ovim fondom za celo Kosovo. Takođe, služio je i u ProCredit Banci na Kosovu, sa fokusom u prikupljanju depozita i njihovim upravljanjem na poziciji Direktora Odeljenja u periodu od četiri godina.\nG. Sejdiu je studirao Administraciju Biznisa i Političke Nauke sa Međunarodnim Odnosima u Američkom Univerzitetu u Bugarskoj, dok je magistraturu završio u Bledu, Sloveniji, u smeru Administracije Biznisa, sa naglaskom na strateški rast preduzeća. Nosi titulu stipendiste Nemačkog Memorijalnog Fonda SAD-a, gde je radio u pravcu ojačanja među-atlantskih odnosa preko politike, vladanja, poslovanja i medija.


On je u izjavi za APA rekao da se, po ovom pitanju, nada da će razum pobediti.\nTo, kako podvlači, ne može biti u evropskom interesu. Han je naglasio da se radi o "dvorištu EU" i kritikovao pojedine članice Unije.\n- Mnogi govore o delotvornosti u svetskoj politici, snažnoj Evropi. Međutim, ako ne možemo da funkcionišemo u naposrednom susedstvu, ne moramo ni postavljati pitanje za globalnim delovanjem - istakao je on.\n- Da bi mogli delovati proaktivno, a ne samo reagovati na nešto, neophodno je razmišljati o većinskom principu - kazao je Han.\nKako je naveo, "ukoliko evropske države u celini žele da budu međunarodni igrač onda je prvi izazov da najpre kod kuće reše svoja pitanja, a kod kuće u ovom slučaju znači Balkan".


Novoizabrani premijer Kosova Aljbin Kurti u Skupštini Kosova, u Prištini 3. februara 2020. godine (Foto: AP/Visar Kryeziu)\nDemokratski savez Kosova započeo prikupljanje potpisa za sazivanje sednice Skupštine za obaranje Vlade Kosova. Ovu inicijativu podržalo je nekoliko opozicionih partija. Izvestiteljka Evropskog parlamenta za Kosovo, Viola fon Kramon, navela je da bi bilo katastrofa za Kosovo i region ukoliko se pokrene ovaj zahtev za izglasavanje nepoverenja vladi.\nInicijativu za prikupljanje potpisa za izglasavanje nepoverenja Vladi Demokratski savez Kosova, pokrenuo je nakon što je premijer Kosova Aljbin Kurti u sredu smenio ministra unutrašnjih poslova Kosova Agima Velijua iz Demokratskog saveza Kosova. Time je prema rečima Ise Mustafe predsednika Demokratskog saveza Kosova, Aljbin Kurti prekršio koalicioni sporazum jer je to, kako navodi, uradio bez dogovora sa ovom partijom.\nKurti je Velijua smenio, jer je izjavio da podržava uvođenje vanrednog stanja, koje je pre dva dana predložio predsednik Kosova Hašim Tači.\nKurti je u sredu kasno uveče na konferenciji za novinare ponovio da je predlog Tačija o uvođenju vanrednog stanja "nelogičan, neodgovoran i nekoristan".\n"Ja nisam imao drugo rešenje osim da razrešim dužnosti bivšeg ministra Velijua. Pola sata pre toga sam o tome upoznao predsednika DSK i tražio novo ime za tu ministarsku poziciju", kazao je Kurti.\nDemokratski savez Kosova saopštio je da je smena ministra unutrašnjih poslova samo jedan od razloga zbog čega ova partija ne želi više da bude deo Vlade Kosova. Isa Mustafa navodi i ostale razloge:\n"Neukidanje taksi na uvoz robe iz Srbije i Bosne i Hercegovine i narušeni odnosi sa Sjedinjenim Američkim Državama. Ubeđeni smo da takva vlada rizikuje odnose sad SAD, vojnu i mirovnu američku prisutnost, ekonomsku prisutnost i političku podršku koju smo imali i koju treba da imamo, za priznanja a ne za povlačenje priznanja, i za naš evroatlanski put".\nO izglasavanju nepoverenja vladi predsednik Demokratskog saveza Kosova Isa Mustafa, razgovarao je sa Ramušom Haradinajem iz Alijanse za budućnost Kosova i predsednikom Socijaldemokratske inicijative Fatmirom Ljimajem od kojih je dobio podršku za ovu inicijativu.\n"Obavestio sam Mustafu da će ABK glasati za ovaj predlog, jer vlada Kurtija neće biti samo vlada koja je kratkotrajna, već i najštetnija za Kosovo", rekao je Ramuš Haradinaj nakon sastanka sa Mustafom.\nKako prenose prištinski mediji, potpredsednica Demokratskog saveza Kosova Vjosa Osmani usprotivila se nameri svoje stranke da prikupi potpise za obaranje aktuelne kosovske vlade.\nIzvestiteljka Evropskog parlamenta za Kosovo, Viola fon Kramon, navela je u postu na Tviteru da bi bilo katastrofa za Kosovo i region ukoliko Demokratski savez Kosova pokrene zahtev za izglasavanje nepoverenja vladi.


Nole u četvrtfinalu turnira u Madridu : Nadlanu.com\nNole u četvrtfinalu turnira u Madridu\nObjavljeno 5. maj 2011. / 19:14:11\nMADRID, 05. maj 2011. (FoNet) - Srpski teniser Novak Đoković plasirao se u četvrtfinale turnira masters serije u Madridu, pošto je danas u osmini finala posle samo 50 minuta igre pobedio 29. igrača sveta Španca Giljerma Garsiju Lopesa rezultatom 6:1, 6:2.\nZa ulazak u polufinale Đoković će sutra igrati protiv boljeg iz duela u kome se sastaju Španac David Ferer i Ukrajinac Sergej Stahovski.\nIgrom u današnjem meču protiv Garsije Lopesa reprezentativac Srbije je verovatno zastrašio naredne rivale. Španac ne samo da u toku meča nije imao nijednu priliku za brejk, već je u 15 gemova osvojio samo 21 poen.\nFILOMENA IZAZVALA HAOS: Šteta od snega u Madridu 1,4…\nALEKSEJ NAPUNIO TRI MESECA: Sofija Milošević i Luka Jović…\nNAJMLAĐI PUTNIK U AVIONU: Sofija Milošević sa sinom…\nGotovo neverovatno zvuči podatak da je Đoković u sedam gemova na svoj servis izgubio samo dva poena. Procenat osvojenih poena posle prvog servisa bio mu je 100 odsto (21-21), a posle ubačenih 13 drugih servisa osvojio je 11 poena.\nBila je ovo 29. uzastopna pobeda Đokovića od početka sezone i sada se izjednačio sa legendarnim Čehom Ivanom Lendlom.\nIspred njih su Bjorn Borg sa 33 vezane pobede i Džon Mekinro, koji je uspeo da veže 43 pobede.\nPošto Đoković prošle godine nije igrao u Madridu, plasmanom u četvrtfinale zaradio je 180 bodova za ATP listu i za toliko smanjio prednost Rafaela Nadala.


Vlada produžila koncesiju za HE „Dabar“ sa 30 na 50 godina - Istok\nVlada RS produžila je „Hidroelektranama na Trebišnjici“ koncesiju za izgradnju i korišćenje hidroelektrane „Dabar“ sa 30 na 50 godina, saznaje CAPITAL.\nVlada RS je na sjednici 1. aprila donijela izmjene i dopune rješenja o dodjeli koncesije za izgradnju i korišćenje HE „Dabar“ u kojem je navedeno da se po isteku roka trajanja koncesije iz rješenja donesenog 2011. godine, taj rok produžava za 20 godina.\nJednokratna koncesiona naknada koju će u produženom roku koncesionar morati da plati iznosi 1,5 miliona, dok je predviđeno da koncesiona naknada za pravo korišćenja iznosi 0,0055 KM po prizvedenom kilovat času električne energije.\nPodsjećamo, Vlada RS je 2011. godine donijela rješenje kojim se HET-u dodjeljuje koncesija za izgradnju i korišćenje HE „Dabar“ na 30 godina.\nTim rješenjem bilo je predviđeno da visina koncesione naknade za pravo korišćenja iznosi 3,1 odsto od bruto prihoda ostvarenog proizvodnjom i prodajom električne energije.\nPrema ranijim najavama hidroelektrana „Dabar“ trebalo je da počne sa radom još 2016. godine, ali do danas nije proizveden nijedan kilovat struje, a kao novi rok za završetak izgradnje navodi se kraj 2024. godine.\nBez obzira na to, preduzeće “HE Dabar” isplaćuje plate i naknade radnicima kojih je iz godine u godinu sve više. Tako je 2011. bilo zaposleno svega tri radnika da bi se 2019. godine taj broj popeo na 45.\nPored toga, vrijednost ovog projekta u samo nekoliko godina porasla je za 300 miliona maraka. Nakon što je sredinom 2019. godine cijena izgradnje hidroelektrane skočila sa prvobitno planiranih 352 na 488 miliona KM, prema novim procjenama ovaj projekat će koštati 661 milion maraka.\nKako bi obezbijedili novac za finansiranje „Elektroprivreda RS“ i HET krenuli su u potragu za kreditima. ERS je raspisala tender za kredit od 97,7 miliona, dok je „Hidroelektranama na Trebišnjici“ neophodan kredit od 10 miliona KM kako bi finansirale izgradnju dovodnog tunela za hidroelektranu „Dabar“.\nUgovor o izgradnji HE „Dabar“ po sistemu ključ u ruke početkom maja prošle godine potpisali su „Elektroprivreda RS“ i preduzeće “China Energy Gezhouba Group” koje će finansirati 85 odsto projekta.\nPosao su dobili godinu i po dana nakon što je tender raspisan, a za koji je konkurencija tvrdila da je namješten.\nSNSD-u smeta što se ugostitelji stalno bune\nBANJALUKA – Poslaniku SNSD-a u Narodnoj skupštini Republike Srpske Srđanu Mazalici zasmetalo je to što predstavnici “Etno sela Stanišić” negoduju zbog odnosa Vlade Srpske prema ... Read More\nBez Svjetske banke “Željeznice Srpske” u gubitku 15 miliona maraka\n„Željeznice Republike Srpske“ su prošlu godinu završile sa gubitkom od oko 15 miliona maraka, što je znatno lošiji rezultat nego 2019. godine kad su iskoristile priliv ... Read More\nPoskupjelo sve – od fasadnog programa do cijevi i cementa\nGotovo svi proizvodi koji se koriste u procesu gradnje su poskupjeli u BiH, a stručnjaci iz ove oblasti ističu da je osnovni razlog pandemija virusa ... Read More\nNEWER POSTSDS: Zabrinjava velika smrtnost od kovida u Trebinju\nOLDER POSTFarmeri najavili blokadu granica: I dalje ništa od ograničenja uvoza svinjskog i goveđeg mesa iz EU


Grubješić: Cilj samita u Sloveniji bio da se region "umiri", reforme bitne zbog nas - European Western Balkans\nAutor FoNet 11. 10. 2021.\nSuzana Grubješić; Foto: FoNet\nBEOGRAD – Mnogi su svedočili o “međusobnom foliranju” Evropske unije i Zapadnog Balkana po principu “samo se vi pretvarajte i mi ćemo da se pretvaramo“, izjavila je u intervjuu FoNetu potpredsednica Centra za spoljnu politiku Suzana Grubješić, koja na to nije obraćala previše pažnje, jer zna da je “Srbiji najbolje mesto upravo u EU“.\nNapomenula je da svrha tog skupa i nije bila da se napravi neki prodor u procesu proširenja, već da se region umiri i da mu se opet potvrdi evropska perspektiva. Nema, međutim, potrebe da se to ponovo potvrđuje, dovoljno je što je jednom potvrđeno, nego je vreme da se pređe sa reči na dela, poručila je Grubješić, ali za to nema spremnosti.\nOna je uverena da čak ni šampioni reformi u ovom trenutku, a koliko će trajati ovaj trenutak to niko ne zna, ne bi mogli da otvore briselska vrata. Prema njenom viđenju, “ima nešto u tome što EU ne može iznutra da se reformiše i iznutra konsoliduje, kako bi bila spremna da primi nove članice, što traje već neko vreme, nije od juče“.\nZato bi, kako je istakla, reforme koje garantuju bolji život građana trebalo da budu naše vlasništvo, a ne vlasništvo Brisela. “Nažalost, stvari se komplikuju, ono što je važilo pre 10 ili 15 godina više apsolutno ne važi, sve se promenilo“, predočila je Grubješić i objasnila da zemlje poput Nemačke, Francuske, Holandije ili Danske ne veruju u postavljanje rokova za članstvo zato što misle da bi za EU to bila obaveza.\nPrema njenom uverenju, “to govori mnogo više o njima i o njihovom pogledu, nego o nama odavde i o našem pogledu“. Ona nije preterano sigurna da će i Srbiji pomoći geopolitika, kao što je svojevremeno pomogla istočnim i centralnoevropskim zemljama tokom velikog proširenja, jer ne veruje da postoji neki veliki master plan za Zapadni Balkan, ni u Briselu, “nažalost ni u Vašingtonu“.\nKvaka 23reformeSamit u SlovenijiSuzana Grubješić


Međunarodni Dan zaštite podataka o ličnosti (International Data Privacy Day) - 28. januar, obeležava se svake godine, od kada je 2006. godine uspostavio Komitet ministara Saveta Evrope. Ovaj datum predstavlja godišnjicu potpisivanja Konvencije 108 Saveta Evrope o zaštiti pojedinaca u pogledu automatske obrade ličnih podataka, koja je više od 30 godina predstavlja osnovu za zaštitu podataka u Evropi i šire.\nOvaj Dan se obeležava u svim državama potpisnicama Konvencije 108, ali i u drugim državama širom sveta.\nSrbija je u novembru prošle godine u Strazburu potpisala Protokol kojim se menja Konvencija o zaštiti lica u odnosu na automatsku obradu ličnih podataka (Konvencija 108) Saveta Evrope, a koji je Savet Evrope usvojio 18. maja 2018. godine (Protocol amending the Convention for the Protection of Individuals with regard to Automatic Processing of Personal Data, CETS No.223). Cilj Protokola je modernizacija i unapređenje Konvencije 108, uzimajući u obzir nove izazove zaštite pojedinca u pogledu obrade podataka o ličnosti. Protokol takođe ima za cilj da obezbedi da se načela zaštite podataka primenjuju na sve aktivnosti obrade u jednom uređenom društvu, uključujući i nacionalnu bezbednost, kao i poštovanje nezavisnosti organa za zaštitu podataka o ličnosti i jačanje pravne osnove za međunarodnu saradnju. Srbija je 36. država koja je potpisala predmetni Protokol Saveta Evrope.\nUz porast kršenja podataka i sajber kriminala na međunarodnom nivou, zaštita podataka i informatička sigurnost sada su važniji nego ikad prije.\nMisija kompanije Sky Express je da obezbedi bezbednost, sigurnost i privatnost najvrednijeg resursa – podataka u svim poslovnim oblastima kao što su finansije, osiguranje, zdravstvo, državna uprava, pravosuđe, obaveštajne agencije, obrazovanje i mnogim drugim.\nZaštitite i vi svoje podatke uspostavljanjem partnerstva sa proverenim i pouzdanim distributerom rešenja za informacionu bezbednost. Sky Express nudi pažljivo odabran spektar komplementarnih, kompatibilnih i primenljivih rešenja.\nKontaktirajte na prodaja@sky-express.rs ili putem telefona +381 11 242 15 80.


Pristup finansijama – USAID\nKako bi napredovali i razvijali biznis, srpskim preduzećima svih profila koji rade u prehrambenoj industriji potrebna su odgovarajuća finansijska sredstva. Mogućnosti za finansiranje za mala i srednja preduzeća u Srbiji dolaze od vladinih institucija, USAID-a, evropskih i ostalih donatora (kroz grant sheme i razne oblike subvencija, naročito IPARD), komercijalno bankarstvo i kroz alternativne oblike finansiranja (npr. Equity kapital). Projekat radi kroz partnerstva sa raznim institucijama na razvijanju modela finansijske podrške za preduzeća svih profila, kao i one u specifičnim sektorima. Ovi modeli podrške podrazumevaju i različite mogućnosti obuka, transfera znanja i razmene informacija među industrijskim stejkolderima, kako bi kompanije u potpunosti iskoristile sve ponuđene opcije finansiranja.\nProjektne aktivnosti su usmerene na:\n1. Saradnju sa relevantnim vladinim institucijama sa ciljem privlačenja stranih investicija u sektor\nAgriscape – Projekat ima za cilj da podstakne izvoz, stimuliše inovacije i pokrene investicije kako bi se poljoprivreda i prehrambena industrija u Srbiji bolje pozicionirale na globalnom tržištu. U partnerstvu sa predstavnicima državnih institucija, Projekat radi na predstavljanju potencijala Srbije za investiranje u agrobiznis sektor i uspostavljanje kontakata sa međunarodnim partnerima, kroz učestvovanje na globalno prepoznatim sajmovima orijentisanim na investiranje.\n2. Podizanje svesti i stepena opšte informisanosti o izvorima finansiranja dostupnim na tržištu, u partnerstvu s Privrednom komorom\nPodizanje svesti i opšte informisanosti o izvorima finansiranja – u partnerstvu sa Privrednom komorom Srbije, Projekat organizuje različite edukativne radionice i seminare, kao i ostale vidove profesionalne podrške koji imaju za cilj da informišu mala i srednja preduzeća o dostupnim izvorima finansiranja na tržištu, o optimalnoj strukturi tih fondova i koracima koje mala i srednja preduzeća treba da preduzmu u procesu apliciranja za kredite, kako bi povećali uspešnost svojih aplikacija i investicionih planova.\n3. Uspostavljanje novih alternativnih mehanizama finansiranja kao podrška rastu i razvoju malih i srednjih preduzeća\nWM Equity Partners – u cilju podsticanja tražnje i rasta finansiranja, kako bi se izvori finansiranja učinili dostupnijim za korisnike, Projekat je ostvario partnerstvo sa kompanijom WM Equity Partners (WMEP) koja organizuje obuke za mala i srednja preduzeća kroz koje se detaljno analiziraju ključni problemi pristupa finansijama za mala i srednja preduzeća u Srbiji.


Ministar Dačić učestvovao na Trećem samitu EU- Jugoistočna Evropa u Splitu\nPrvi potpredsednik Vlade Srbije i ministar spoljnih poslova Ivica Dačić učestvovao je danas u Splitu na Trećem samitu Evropska unija-Jugoistočna Evropa.\nNa samitu su učestvovali i ministarka inostranih poslova Hrvatske Vesna Pusić, potpredsednik Vlade i ministar inostranih poslova i evropskih integracija Crne Gore Igor Lukšić, ministar inostranih poslova Albanije Ditmir Bušati, kao i državni sekretar Ministarstva inostranih poslova Rumunije Djorđe Ćamba.\nŠef srpske diplomatije govorio je na završnom panelu „Kuda ide Evropa?".\nU nastavku je govor ministra Dačića sa završnog panela:\nPrvo bih želeo da se zahvalim potpredsednici Vlade i ministarki spoljnih poslova Hrvatske Vesni Pusić, što mi je uputila poziv da učestvujem na ovom cenjenom skupu. Ovde sam u meni dragom društvu prijatelja iz regiona i iz EU, što svakako garantuje da će diskusija o ovim, za nas veoma važnim temama, koje se tiču i naše budućnosti, biti inspirativna.\nPoslednjih godina pratimo sa velikom pažnjom dešavanja u Evropskoj uniji. Globalna ekonomska kriza koja je pogodila svet 2008. godine ostavila je teške posledice i po Evropu i Evropsku uniju. Osim katastrofalnih ekonomskih posledica, nezaposlenosti, pada BDP, porasta inflacije i usporavanja razvoja, za naše političke interese najteža posledica krize je tzv. «zamor od proširenja». Naime, ekonomska kriza je u velikoj meri uticala i na stepen posvećenosti EU, njenih institucija i država članica politici proširenja, ali je isto tako uticala delom i na smanjenje podrške u našim zemljama članstvu u EU.\nJednostavno, naziralo se da će EU, pritisnuta svojim problemima i rastom uticaja evroskeptika i partija desnog centra u svojim redovima, morati u određenoj meri, makar javno, da ublaži retoriku koja se tiče proširenja. Za nas, kao političare, izjava Junkera da narednih pet godina neće biti daljeg širenja EU nije došla kao iznenađenje, ali je ona svakako imala negativne posledice po naše javno mnjenje.\nMi verujemo da taj famozni «zamor od proširenja» predstavlja jednu vrstu medijski nametnute teze, jer stvarni ekonomski, ali i politički pokazatelji, na koje se protivnici proširenja najviše i pozivaju, govore isključivo u korist proširenja.\nProces evropskih integracija zemalja JIE traje jako drugo i kao što EU oseća zamor od proširenja, kod nas se nekad oseća svojevrsni zamor od dugotrajnosti procesa integrisanja. Zato je veoma važno da se ova dva pitanja balansiraju, odnosno da se politika proširenja, kao verovatno najznačajnija i najuspešnija evropska politika, nastavi na obostranu korist.\nTreba reći da je neosporno da su evropske integracije jedna vrsta katalizatora društvenog i ekonomskog razvoja i napretka na ovim prostorima. Velika većina građana Srbije bira političke opcije koje nedvosmisleno daju primat evropskom integrativnom procesu u kontekstu koga se odvija i proces intenzivnih i sveobuhvatnih reformi države i društva u celini, baziranih na evropskim vrednostima i standardima. Podsetio bih da su u aktuelnom sazivu Narodne skupštine Republike Srbije zastupljene isključivo stranke koje se zalažu za evropsku integraciju. Ohrabruje nas što dosadašnji izveštaji o napretku reformi i EU integracija koje priprema Evropska komisija, jasno ukazuju da napredujemo u dobrom pravcu.\nKada govorimo o novoj Evropi u budućnosti, moramo da razmišljamo o integraciji svih država na starom kontinentu, jer bez toga ovaj istorijski politički i ekonomski projekat neće postići svoj maksimum. U mnogim evropskim državama poslednjih godina prisutan je trend jačanja političkih opcija koje za loše ekonomske prilike okrivljuju politiku proširenja EU. Uveren sam da o novoj Evropi u budućnosti ne možemo govoriti dok se proces proširenja uspešno ne završi. U prilog tome najbolje govori činjenica da se politika proširenja u proteklim decenijama dokazala kao izuzetno uspešna i efikasna.\nEvropska perspektiva suštinski je doprinela unapređenju regionalne saradnje i odnosa na prostoru zapadnog Balkana. Između ostalog, zahvaljujući evropskoj perspektivi, otvorena pitanja u regionu rešavaju se dijalogom. Evropska perspektiva bila je ključni faktor koji je doprineo uspehu dijaloga Beograda i Prištine. Uspešnost ovog dijaloga još je jedna potvrda da politika proširenja i dalje predstavlja snažnu motivacionu snagu na zapadnom Balkanu.\nZbog poznatih dešavanja, EU se poslednjih meseci sve više bavi jačanjem svoje susedske politike. Mislim da je veoma bitno imati u vidu da je smisleno i svrsishodno očekivati da se politika proširenja na zapadni Balkan uspešno privede kraju narednih godina, jer je veoma teško očekivati da se uspešno krene u realizaciju novog pristupa susedske politike ukoliko se politika proširenja pokaže neuspešnom.\nOzbiljniji zastoj u proširenju na zapadni Balkan proizveo bi višestruko negativne posledice po ekonomski razvoj, a samim tim i po političku stabilnost u regionu. Cena takvog zastoja ili eventualnog napuštanja politike proširenja može biti jako visoka, u svakom smislu. Sa druge strane, mi smo svesni svih izazova sa kojima se EU suočava i verujemo da možemo doprineti, srazmerno svojim mogućnostima, njihovom prevazilaženju, kao partneri i buduće članice EU.\nNa kraju želeo bih da se kratko osvrnem na aktuelno stanje evrointegracija moje zemlje. Prvi strateški spoljnopolitički prioritet Srbije je članstvo u EU. Želim to da naglasim i ovom prilikom, jer se povremeno pojavljuju ocene koje ovaj naš cilj dovode u sumnju. Postojanje tradicionalnih političkih, ekonomskih i kulturnih veza sa Ruskom Federacijom nikako ne dovodi u pitanje naše spoljno-političke prioritete. Snaga činjenica je nesumnjiva, Srbija preko 2/3 svoje ekonomske razmene ostvaruje upravo sa državama članicama EU. Srbija intenzivno radi na tome da se jedan broj pregovaračkih poglavlja (23, 24, 32 i 35) otvori u toku ove godine. Neka poglavlja su tehnički spremna za otvaranje (32 – finansijska kontrola) i očekujemo da će Savet ministara u najskorije vreme doneti odluku o otvaranju prvih poglavlja. Proces skrininga uspešno je priveden kraju, tako da je sada vreme za kvalitativno novu fazu u našim pregovorima o članstvu.\nRezolucija Evropskog parlamenta o napretku Srbije u procesu evropske integracije, koja je usvojena 11. marta 2015, pozitivno je intonirana i izbalansirana. Rezolucija konstatuje reformske aktivnosti koje posvećeno sprovodimo kako bismo postali članica EU. U skladu sa sugestijama iznetim u Izveštaju Komisije EU o napretku 2014. i u navedenoj Rezoluciji EP preduzimamo suštinske reforme kako bismo u što kraćem roku u potpunosti usvojili evropske standarde i norme.\nSrbija se kontinuirano zalaže i za intenziviranje svih oblika regionalne saradnje, koji bi doprineli stabilnosti regiona i njegovoj evropskoj integraciji i međunarodnoj afirmaciji. U ovom pogledu, želeo bih da istaknem značaj Procesa saradnje u jugoistočnoj Evropi i Saveta za regionalnu saradnju, tj. njihov doprinos promovisanju i unapređenju dijaloga na svim nivoima i u svim oblastima od zajedničkog interesa za region. Agilno radimo i na jačem povezivanju regiona, na ekonomskom, transportnom, energetskom i infrastrukturnom planu, što će nas bolje povezati i sa EU, ali i stvoriti nove, povoljnije uslove za kretanje ljudi i roba i povećati našu konkurentnost na poslovnom planu. Ovim će svakako biti stvoreni bolji uslovi za život i ostanak mladih ljudi u našem regionu, na čijem će se povezivanju takođe narednih godina raditi.\nKljučne reči: Ivica Dačić Ministar spoljnih poslova Evropska Unija (EU) Jugoistočna Evropa


Fejsbuk najavio uređaj za video pozive na bazi veštačke inteligencije\n► Fejsbuk najavio uređaj za video pozive na bazi veštačke inteligencije\n08.10.2018 San Francisko\nKompanija Fejsbuk je najavila prvi elektronski uređaj koji će nositi njen brend, spravu s ekranom i kamerom osmišljenu da olakša video pozive i učini ih rutinskom aktivnošću.\nNovi uređaj, nazvan Portal, osmišljen je da olakša međusobnu komunikaciju više od dve milijarde korisnika Fejsbuka, pošto će imati kameru baziranu na veštačkoj inteligenciji koja će moći automatski da se okreće i zumira, u skladu s kretanjem korisnika tokom razgovora.\nFunkcioner američke grupe za zaštitu potrošača Džon Brejolt rekao je povodom najave Portala da će se korisnici prvo zapitati "koliko osetljivih podataka uređaj prikuplja" o njima.\nFejsbuk je u martu priznao da je britanska kompanija Kembridž analitika imala pristup ličnim podacima 87 miliona ljudi. Radeći u izbornoj kampanji u SAD 2016. za tadašnjeg kandidata, a sada američkog predsednika Donalda Trampa, ta firma je prikupljala podatke korisnika Fejsbuka kako bi potom, plasiranjem određenih sadržaja, uticala na ishod izbora.\nPre dve nedelje Fejsbuk je priznao da su hakeri uspeli da "upadnu" u više od 50 miliona naloga korisnika.\nDvadesetak kompanija poput Amazona, Epla, Fejsbuka, Gugla i Majkrosofta, okupljenih u Tek koaliciji (Teć Coalition) najavilo je danas plan zajedničke borbe protiv seksualnog zlostavljanja...\nMinistar prosvete, nauke i tehnološkog razvoja Mladen Šarčević izjavio je danas da će se u naradnom periodu raditi na razvoju digitalnog obrazovanja i najavio predstavljanje prvog Centra za...


Društvo i ekonomija: Nema više krađe u "Kolubari" - BalkaniYUm.TV '); } //]]>\nNema više krađe u "Kolubari"\nNovo rukovodstvo samo na sprečavanju krađe nafte koja je iznosila i do pet tona dnevno uštedelo 50 miliona dinara.\nRudarski basen "Kolubara" iz Lazarevca je u prvih sto dana rada novog rukovodstva ostvario značajne uštede, a samo u oblasti investicija one se procenjuju na 500.000 evra, rekao je danas direktor tog preduzeć Milorad Grčić.\nGrčić je na konferenciji za novinare kazao da su troškovi održavanja putničkih vozila smanjeni sa 4,1 na 1,2 miliona dinara, dok je krađa nafte, koja je dnevno iznosila 3,5 do pet tona, svedena na minimum i po tom osnovu je ostvarena ušteda od 50 miliona dinara.\n"Najveći problem u 'Kolubari' bili su eksproprijacija zemljišta, veliki broj sudskih sporova oko naknade za smenski rad, neregulisani status imovine i preveliki izvoz naknade za korišćenje građevinskog\nzemljišta, jer zemljište na kopovima nije preimenovano u zemljište najniže kategorije", kazao je Grčić.\nPrema njegovim rečima, prve procene ukazuju da je "Kolubaru" godišnje koštalo oko 600 miliona dinara, umesto 150 miliona dinara to što se zemljište na kopovima i dalje vodi kao gradsko građevinsko zemljište.\nGrčić je naglasio i da ubuduće nijedna eksproprijacija neće biti urađena mimo zakona i da će procene raditi samo zvanične državne institucije - Republička Uprava javnih prihoda i Gradski zavod za\n"Ovo je jedna od trenutno najvažnijih procedura koje se sprovodi u 'Kolubari', jer se sa širenjem kopova ne sme stati i eksproprijacija će se nastavti po sistemu teritorijalnog prioriteta", istakao je Grčić.\nOn je dodao da su eksproprijaciju ranije radili procenitelji koje je angažovala "Kolubara".\nGrčić je naglasio da će insistirati da se u narednom periodu obezbedi više investicija za "Kolubaru" koja proizvodi 53 odsto ukupne potrosnje struje u Srbiji, dodajući da su u prethodnih šest godina investicije u energetici uglavnom bile usmerene u Termoelektranu "Nikola Tesla" u Obrenovcu.\n"Da bi 'Kolubara' sa opremom starom i do 40 godina mogla da održi nivo godišnje proizvodnje od 30 miliona tona uglja potrebne su investicije od nekoliko desetina miliona evra", rekao je Grčić.\nPrema njegovim rečima, u "Kolubari" postoji problem viška zaposlenih, odnosno neravnomerno raspoređenih, što je dovelo do toga da ih u određenim sektorima ima previše, a nedostaju u proizvodnji.\nOn je najavio da će se raditi na poboljšanju uslova za zaposlene na kopovima, navodeći da je u toku rad na novoj sistematizaciji sa nivelisanjem koeficijenata prema radnim mestima i prema nivou obrazovanja.\nDodao je i da je predviđeno da u penziju u ovoj godini ode 780 radnika.\nGrčić je naglasio da će 2013. kao i naredne godine biti godine najvećeg investicionog ciklusa u novijoj istoriji RB "Koluba", precizirajući da će ovogodišnji prioriteti tog basena biti nastavak eksproprijacije, izmeštanje dela reke Kolubare, dela Ibarske magistrale i dela pruge u dužini od dva kilometara.\n"Prioriteti u investicionom smislu su površinski kopopvi, proširenje polja D, poljem E i otvaranje sasvim novih, kao što je polje Radljevo.Cilj je obezbediti dugoročnu energetsku stabilnost zemlje, pravovremenim otvaranjem kopova i pristupom novim zalihama uglja", kazao je direktor RB Kolubara.\nNajavio je i da 15. aprila počinju prvi remonti proizvodnih ugljenih sistema koji će trajati neprekidno tri naredna meseca, a nakon toga remonti proizvodnih sistema na otkopavanju otkrivke.


Danas u "Blicu" poklon "Magazin"\nDanas, u nedelju, 22. marta, sve čitaoce “Blica” na poklon očekuje novo izdanje porodičnog "Magazina"U danima kada je najbitnije ostati kod kuće, najbolje je zabaviti se uz dobru knjigu, film, seriju ili omiljene dnevne novine. Stoga vam preporučujemo da uživate uz nedeljno izdanje “Blica” uz koje vam donosimo i poklon "Magazin"\nAstmatičare savetujemo kako da se na najbolji način izbore sa problemima tokom pandemije, a saznaćete i kako leči smeh terapija.\nKako su teretane i druga mesta na kojima smo izbacivali višak energije zatvorene, donosimo vam i predloge za vežbe koje možete raditi od kuće i na taj način ostati u formi.\nSaznajte i kada je za bebe dobro da pređu na nemlečnu ishranu i kako da pravilno uvodite ovaj vid ishrane, kao i kako psiha utiče na naše telo i šta znači kada nas bole ramena, stomak…\nObezbedite danas svoje izdanje “Blica” i provedite vikend uz poklon "Magazin".\nPoklon ikona sa postoljem i novi "Magazin" u nedelju samo u "Blicu"\nRavne čizme loše za kičmu\nRavne čizme, baletanke i patike su najzastupljenija ženska obuća za svaki dan. Međutim, stručnjaci upozoravaju da trenutna moda, koja podrazumeva ravnu obuću, može biti vrlo pogubna po zdravlje stopala, kolena i leđa.\nDo kraja godine će na Zemlji živeti oko 7,75 milijardi ljudi, procenjuje Nemačka fondacija za svetsko stanovništvo (DSW).\nZaustavite brzo i pravilno krv iz nosa\nPonekad je dovoljno da dete malo jače dune nos, pa da krv jurne. Krv iz nosa ume iznenada da poteče i ako su deca nemirna pa su se potukla s drugarima ili ih je lopta u dvorištu udarila u glavu.\nPočetkom svakog meseca ekipa iz www.nonstopshop.rs nas obraduje sa mnogobrojnim akcijskim popustima koji traju tokom celog meseca ili do rasprodaje zaliha. Tamo možete pronaći obuću i odeću, satove i parfeme, igračke, opremu za kuću i kuhinju i još mnogo proizvoda po super cenama. Mi smo izabrali par artikala koji su nama privukli pažnju.\nAparat istovremeno snima i zrači tumore\nKombinovanjem magnetne rezonance i medicinskog linearnog akceleratora, aparata za zračenje tumora, naučnici sa Univerziteta u Alberti napravili su nov uređaj koji će istovremeno zračiti i snimati maligne ćelije u organizmu, tako da okolno, zdravo tkivo neće biti oštećeno.


Dodik: RS ima teritoriju, stanovništvo, institucije i vlast, ključne elemente države | Krupljani.BA\nČlan Predsjedništva BiH Milorad Dodik rekao je danas da je Narodna skupština Republike Srpske odlučna da u sklopu svojih ovlaštenja vrati otete nadležnosti od vojske do indirektnih poreza.\n“Zato je Narodna skupština Republike Srpske odlučna da u sklopu svojih ovlaštenja vrati otete nadležnosti od vojske do indirektnih poreza”, rekao je Dodik i naveo primjer da se iz indirektnih poreza isplaćuju plate za zaposlene u zajedničkim institucijama BiH kojih je 2000. godine bilo tri hiljade, a danas 25.000.\n“Imamo stabilnu političku i institucionalnu situaciju”, rekao je Dodik u Istočnom Sarajevu na skupu koji je okupio predstavnike društvenog, poslovnog i političkog života tog grada.\nNapominjući da je na nivou BiH politička situacija opterećena brojnim problemima, Dodik je konstatovao da život u RS nije stao zbog toga.\n“Nismo je /BiH/ mi priznali nego oni, a oni su shvatili da su pogriješili i zato je došlo do Dejtonskog sporazuma. Dejtonski sporazum je očuvanje njihovog obraza jer su preuranjeno priznali BiH i nisu znali da se izvuku, zato je BiH ostala jedinstvena, bilo bi najbolje da je Republika Srpska samostalna”, dodao je Dodik.\n“Vjerujem da će biti više prostora za naše djelovanje nego što je bilo ranije”, naveo je Dodik.\nGovoreći o poziciji Republike Srpske na regionalnom planu, Dodik je istakao da se RS potpuno usmjerila ka Srbiji, sa kojom koordinira i odnos prema NATO.\n“Mi ne možemo da prihvatimo članstvo u NATO jer su oni bacali bombe ovdje. Ako ih prihvatimo, mi smo oprali njihovu odgovornost za to”, istakao je Dodik i dodao da Republika Srpska, kada je riječ o NATO-u, ne želi granicu na Drini.


SAVA CENTAR/ 10. FEBRUAR 2011. / 20:00 / visit www.divas-4.com\nVokalnu grupu „Div4s“ čine četiri soprana Deniz, Izabela, Vitorija i Sofia. Ansambl je formiran u cilju prezentovanja novog koncepta pevanja i grupnog izvođenja obrada evergrin hitova, italijanskih klasika i međunarodno poznatih pesama školovanim operskim glasovima uz orkestarsku pratnju, uz prisustvo pop zvuka i ritmova.\nČlanice ovog ansambla su posle završenih studija solo pevanja, 2008. godine pozvane da nastupaju sa slavnim tenorom Andreom Bočelijem, da bi ubrzo pod mentorstvom maestra Marčela Rote nastupale samostalno širom sveta u pratnji velikih svetskih orkestara. Od novembra su sa maestrom Andreom Bočelijem na turneji u Velikoj Britaniji, a u decembru su nastupile uz Majkla Boltona i Nou u Bozićnom svetskom TV šouu. Pored koncerata Div4s pripremaju svoj prvi CD, koji će biti promovisan u različitim delovima sveta. Njihova jedinstvena pojava u klasičnoj i operskoj muzici doprinela je široj afirmaciji na međunarodnoj sceni, dok ih muzička javnost već proglašava ženskim odgovorom na grupu tenora Il Divo.


Partizan dovodi pojačanje pred nastavak Evrokupa? – Borba\nPosle izgubljenih realnih šansi za plasman u plej-of ABA lige i neuspjelog pokušaja da se odbrani trofej u Kupu Radivoja Koraća, Partizanu ostaje da utisak popravi u Evrokupu i eventualno kroz to takmičenje se približi Evroligi, što neće biti nimalo lako.\nCrno-bijeli tek treba da izbore plasman u četvrtfinale, u Top 16 fazi su ostali još mečevi sa Trentom u Italiji i Metropolitansom u Beogradu, a ukoliko uspiju da se izbore za jedno od prva dva mjesta u grupi, možda bi u četvrtfinalu mogli da budu i nešto jači.\nJuče je košarkaški portal Eurobasket objavio informaciju da je Partizan zainteresovan za 24-godišnjeg američkog krilnog igrača Kerija Blekšira Juniora! On je tekuću sezonu počeo u izraelskom Hapoel Galilu i u 13 mečeva ostvario prosječni učinak od 13 poena, 7.5 skokova i 2 asistencije po meču.\nProšle godine je odigrao poslednju koledž sezonu na Univerzitetu Florida i ovo mu je prva sezona na Starom kontinentu.


Sisteme za prepoznavanje lica prevarila fotografija i maska – a&s Adria Magazine\nAutor a&s Adria 26 Decembra, 2019 470 Nema komentara\nTehnologija prepoznavanja lica se sve više koristi, od nadzora vlade do određenih logovanja na internetu, posebno u Kini. Novi test, o kojem je izvijestio Fortune, dovodi u pitanje tačnost takvih sistema pokazujući da ih mogu zavarati korisnici koji nose maske.\nDa bi obavila test, kompanija koja se bavi umjetnom inteligencijom naručila je veoma kvalitetne 3D maske koje su oponašale lice druge osobe. Htjeli su utvrditi može li neko nošenjem ovakve maske prevariti sistem prepoznavanja lica. Istraživači su bili u mogućnosti da plaćaju s računa druge osobe putem platnog sistema AliPay i WeChat.\nTim je čak mogao prevariti sisteme na aerodromima. Na aerodromu Schiphol u Amsterdamu uspjeli su prevariti self-boarding sistem sa samo fotografijom lica druge osobe. Također, prevarili su sisteme željezničkih stanica u Kini, gdje putnici koriste prepoznavanje lica kako bi platili svoje putovanje. Svi testovi su nadgledani i izvedeni uz dozvolu.\nOvo nije prvi put da se izražava zabrinutost zbog tačnosti tehnologije prepoznavanja lica. Američka unija za građanske slobode u augustu je objavila da je tehnologija pogrešno identifikovala 26 kalifornijskih zakonodavaca, prije svega ljudi koji nisu bili bijelci. Drugi izvještaj iz Velike Britanije otkrio je da policijski sistem prepoznavanja lica ima stopu grešaka od 81%.\nSigurno je da su neki sistemi prepoznavanja lica bolji od drugih. Kneron je, naprimjer, objavio da njihov test nije zavarao iPhone X. Međutim, drugi sistemi su lako obmanuti, što može dovesti do prevara.


Prioriteti radnog teksta Nacionalne strategije razvoja pravosuđa za period 2019-2024. godine su dalje jačanje nezavisnosti sudstva i samostalnosti tužilaštva, nepristrasnosti, kao i dalje podizanje kvaliteta pravosudnog sistema, navodi se u ovom dokumentu. U pomenutom dokumentu, kao prioriteti navode se i dalje podizanje nivoa efikasnosti pravosudnog sistema i stepena poverenja javnosti u rad pravosuđa.\nPredstavljajući pomenutu strategiju, ministarka pravde Nela Kuburović ukazala je da njene najvažnije oblasti obuhvataju ustavnu reformu, kao i izmenu čitavog seta zakona, koji moraju da budu usaglašeni sa izmenama najvišeg pravnog akta. U ovom dokumentu, prema njenim rečima, akcenat je stavljen na rasterećenje beogradskih sudova i mere koje je potrebno preduzeti kako bi se ostvario cilj.\nGovoreći o novoj strategiji, ministarka se osvrnula i na prethodne dve iz 2006. i 2013. godine, ocenivši da je ona za period od 2006. do 2011. godine uspostavila nov normativni i institucionalni okvir, odnosno da je donet set novih pravosudnih zakona, da su formirani Visoki savet sudstva, Državno veće tužilaca i Pravosudna akademija.\n– Ne treba zaboraviti kritike međunarodnih institucija, kada je reč o reformi iz 2006. godine. Venecijanska komisija je razmatrala Ustav iz 2006. godine, a potom u svom mišljenju iz 2007. godine, ukazala na niz nepravilnosti i kršenja evropskih standarda, kada je reč o postupku izbora sudija i rešavanja načela stalnosti sudijske funkcije – ukazala je ministarka.\nKako je objasnila, strategija koja je bila usvojena 2013. godine trebalo je da otkloni najveći deo posledica iz prethodnog perioda: povratak u sistem sudija i tužilaca koji su bili razrešeni 2009. godine, uspostavljanje nove mreže sudova od 2014. godine, koja je trebalo da otkloni problem nejednake opterećenosti sudova, kao i problem velikog broja nerešenih starih predmeta.\nMinistarka je naglasila da je zadovoljna ostvarenim rezultatima u poslednjih nekoliko godina u cilju jačanja nezavisnosti i stručnosti nosilaca pravosudne funkcije, i povećanju efikasnosti, kao i da su uvedene nove pravosudne profesije – javni beležnici i izvršitelji.\n– Dosta toga je urađeno i na razvoju e-pravosuđa i unapređenju infrastrukture. Prethodni petogodišnji period obeležilo je najveće infrastrukturno ulaganje u poslednjih nekoliko decenija – naglasila je Kuburovićeva.\nDruštvo sudija Srbije, kako kažu u ovom strukovnom udruženju, pozdravlja to što je Strategijom razvoja sudstva za period 2019–2024. godine, prepoznata potreba za stabilizacijom sudskog sistema i "zadržano opredeljenje iz dosadašnjih strateških dokumenata da je unapređenje srpskog pravosuđa potrebno usmeriti u pravcu usvajanja najviših evropskih standarda, uz istovremeno uvažavanje pravne tradicije Republike Srbije".\n– Za pohvalu je to što su, za razliku od dosadašnje prakse, razmotrene sugestije Društva sudija, a pojedine i unete u radnu verziju strategije, pa je tako napravljena razlika između etičkih pravila (principa u skladu sa kojima bi sudija trebalo da se ponaša) i disciplinske odgovornosti (ponašanje sudije, koje je unapred zakonom propisano kao zabranjeno). Usvojen je i predlog društva da se analizira stanje u beogradskom pravosuđu i razmotri usvajanje zasebnih mera, jer u tom pravosuđu oko 30 odsto svih sudija u Srbiji, rešava čak 70 odsto svih predmeta u zemlji – kaže Dragana Boljević, predsednica strukovnog udruženja sudija.\nDruštvo sudija, prema njenim rečima, smatra da treba zadržati sve ranije planirane, a neizvršene aktivnosti iz važećih strateških dokumenata. Prema mišljenju Boljevićeve, sve evropske standarde treba ponovo vratiti u fokus i prestati sa insistiranjem da se samo mišljenja Venecijanske komisije predstavljaju kao jedini izvor tih standarda.\n– Ustavne promene, koje je vlada predložila Narodnoj skupštini, umesto najviših evropskih vrednosti, sadrže rešenja koja dostižu jedva njihov minimum. U pojedinim stvarima je čak spušten već dostignuti nivo standarda. Na primer, važeći Ustav propisuje da je sudija u vršenju svoje sudijske funkcije nezavisan i potčinjen samo Ustavu i zakonu, da je u sastavu VSS sedam sudija od 11 članova, da sudija bez svoje saglasnosti ne može da bude upućen u drugi sud, kao i da protiv svake odluke VSS ima pravo na pravni lek. Za razliku od toga, nacrt ustavnih amandmana propisuje da sudija sudi vodeći računa o sudskoj praksi, da u sastavu VSS ima samo pet sudija od deset članova, ne propisuje garanciju nepremostivosti kada je reč o upućivanju, niti pravo sudije na pravni lek protiv odluka VSS. Osim toga, prevelika uopštenost strategije dopušta mogućnost najrazličitijih rešenja za jednu te istu stratešku meru. Veoma je važno i da se pažljivo detektuju osnovni problemi u sudstvu i istraže najadekvatnije mere za njihovo prevazilaženje – objašnjava Boljevićeva.\nIzvor: Vebsajt Politika, Miroslava Derikonjić, 26.06.2019.


O ezanu i arlaukanju: Evo kako su reagovale Američka ambasada i Islamska zajednica u BiH – Kakanj-X\nNa 21 srp, 2018 378\nKao što je državni sekretar Pompeo nedavno rekao, zaštita i promoviranje globalnog poštivanja vjerskih sloboda prioritet je američke administracije\nMilorad Dodik izazvao je brojne reakcije nakon izjava u emisiji “Ćirilica” koja se emituje na Alternativnoj televiziji u kojoj je poziv sa džamije na molitvu, ezan, nazvao “arlaukanjem”.\n“Svaka izjava koja promovira netrpeljivost ili govor mržnje je apsolutno neprihvatljiva i zahtijeva poduzimanje odgovarajućih mjera od strane vlasti BiH. Takva retorika posebno je opasna kada je koriste izabrani dužnosnici i javne ličnosti.\n“Predani smo promicanju vjerskih sloboda širom svijeta, i sada, i u budućnosti. To je pravo koje pripada svakom pojedincu na svijetu. Tamo gdje su napadnute temeljne vjerske slobode, sloboda izražavanja, štampe i pravo na mirno okupljanje, tu imamo sukobe, nestabilnost i terorizam. S druge strane, vlade i društva koja zagovaraju ove slobode su sigurnija, stabilnija i u njima vlada mir.””, saopćeno je iz Ambasade SAD-a u BiH.\nDodik je, osim što je vrijeđao ezan, izjavio kako su građani Banje Luke zbog ezana istraumirani, kao i da su “zbog ezana pale cijene nekretninama u Banjoj Luci”.


Amerika naoružava Kuvajt - 20.05.2017, Sputnik Srbija\nUŽIVO Vesti: Novi perfidan plan Prištine /video/\nAmerika naoružava Kuvajt\nAmerički zvaničnici tvrde da administracija predsednika SAD Donalda Trampa planira da objavi 110 milijardi dolara vrednu prodaju savremene vojne opreme i... 20.05.2017, Sputnik Srbija\nvesti, svet, kuvajt, donald tramp, vojska i naoružanje\n08:55 20.05.2017 (Osveženo: 01:43 26.08.2021)\n© AFP 2022 / JACK GUEZ Američki marinci pored vojnih vozila severno od Kuvajtske pustinje u blizini granice sa Irakom 15. marta 2003.\nAmerički zvaničnici tvrde da administracija predsednika SAD Donalda Trampa planira da objavi 110 milijardi dolara vrednu prodaju savremene vojne opreme i obučavanje trupa Saudijskoj Arabiji tokom ovog vikenda kada Tramp bude posetio tu zemlju, prenosi AP.\nSaudijska Arabija kupuje oružje za 300 milijardi dolara\n13 Maj 2017, 12:22\nAgencija navodi da su u tom paketu tenkovi, bojni brodovi, sistemi raketne odbrane, radarska i komunikaciona tehnologija, kao i tehnologija sajber bezbednosti.\nOčekuje se da se sutra objavi ova prodaj, a zvaničnici od kojih je AP dobio informacije nemaju dozvolu da o tome pričaju javno i insistirali su na anonimnosti. Veći deo paketa odnosi se na ono što su SAD obećale Saudijcima pre Trampovog dolaska na vlast.\nAP navodi da je, odvojeno od informacije dobijene od neimenovanih zvaničnika, Trampova administracija informisala američki Kongres da će prodati isporuku precizno vođene municije vrednu 500 miliona dolara Saudijskoj Arabiji.\nStejt department je naveo da će municija poboljšati mogućnosti gađanja saudijske vojske, posebno u Jemenu, gde je kritikovana zbog civilnih žrtava u borbi protiv pobunjenika koje podržava Iran.


Koja je veza između gole muške zadnjice, droge i Egzit muzičkog festivala - BBC News na srpskom - Dnevni list Danas\nPočetna » BBC News na srpskom » Koja je veza između gole muške zadnjice, droge i Egzit muzičkog festivala\n0Piše: BBC News na srpskom 02. jula 2019. 17.39\nOvakvu vrstu „provokacije“ videli smo na bilbordu sa sloganom „Da li znaš odakle dolazi tvoja roba“ što je pitanje koje organizatori Egzita postavljaju posetiocima.\nNekoliko dana pre početka festivala, Egzit fondacija pokrenula je kampanju „Ostanimo čisti“ uz podršku Ministarstva zdravlja i Telekoma Srbije.\nPitanjem „Da li znaš odakle dolazi tvoja roba“, fondacija pokušava da skrene pažnju na štetnost upotrebe narkotika, ali i nehigijenske načine krijumčarenja droga i unošenja na velike događaje kakvi su muzički festivali.\nProfesionalci u oblasti prevencije korišćenja narkotika su podeljeni – jedni misle da ova poruka neće odvratiti ljude od korišćenja narkotika, a drugi smatraju da bi kampanja mogla da utiče na ljude koji razmišljaju da li da probaju neku drogu.\nIrena Molnar iz organizacije ReGeneracija smatra da je kampanja „potpuno pogrešna i kontraproduktivna, jer neće smanjiti konzumiranje psihoaktivnih supstanci“.\n„Ona čak deluje zabavno onima koji znaju kako te stvari na festivalima funkcionišu“, kaže ona za BBC na srpskom.\n„To rade volonteri koji odlaze na žurke, ljudi koji su vršnjaci sa onima koji najčešće konzumiraju drogu u izlasku, ako vide da je neko u problemu ponude mu se različite vrste pomoći“, objašnjava Stevanović.\n2018: Za vreme trajanja festivala i kampanje „Muzika da, droga ne“, policija je uhapsila 12 ljudi osumnjičenih da su prodavali drogu, a krivične prijave su podnete protiv još 133 osobe kod kojih su inspektori pronašli narkotike za ličnu upotrebu.\nMolnar veruje da to policija treba da radi i u Srbiji „jer nije bitno odakle vaša droga dolazi već šta je u njoj“.\n„Kod nas je izgovor da ne može da se vrši testiranje, to može da bude interpretiranje kao omogućavanje konzumiranja droga“ kaže Molnar.\n„Aktivna supstanca u najdostupnijim drogama je jako niska – oko 3 do 5 odsto, sve ostalo su aditivi“, upozorava Stevanović na loš kvalitet droga koje se prodaju u Srbiji.\nOrganizacija ReGeneracija objavila je 2015. Istraživanje „Klabing i zdravlje mladih“ u kome stoji da su sintetičke droge najprisutnije među mladima, a da je konzumiranje opojnih droga poput heroina u opadanju.\n„To ima veze i sa promenama u našem društvu, to je uticaj kapitalizma, brzine modernog života“, kaže Irena Molnar.


Predstavljene preliminarne liste projekata – Radio Televizija Novi Pazar\nPredstavljene preliminarne liste projekata\nMarch 9, 2018 March 9, 2018 Selma Ljajic 297 Views\nMenadžer projekta ”Novi Pazar – novi poslovi”, Fevzija Murić, predstavio je danas preliminarne liste projekata u oblasti samozapošljavanja i socijalnog preduzetništva, dok će lista za radna mesta kod poznatog poslodavca naknadno biti objavljena. Projekat ”Novi Pazar – novi poslovi”, vredan 200 hiljada evra, realizuje grad Novi Pazar u saradnji sa Regionalnom razvojnom agencijom Sandžaka SEDA i Inicijativom za razvoj i saradnju, a uz finansijsku podršku nemačke organizacije za međunarodnu saradnju „GIZ“.\nKonkurs je završen, a prema rečima menadžera projekta ”Novi Pazar – novi poslovi” Fevzije Murića, prednost su imala lica iz teže zapošljivih kategorija, kao što su povratnici po Sporazumu o readmisiji, lica romske nacionalnosti i mlađi od trideset godina. U oblasti samozapošljavanja prijavile su se 53 osobe, a nakon obavljenih intervjua, lista kandidata svedena je na 36. Za takve projekte namenjeno je 20 grantova u vrednosti od po 3 hiljade evra za osnivanje sopstvenog biznisa – kazao je Murić. On je rekao da će se, kroz proces edukacije i mentorstva pomoći kandidatima da naprave što bolje biznis planove, te da je moguće uštedom ostvariti I veći broj grantova u ovoj kategoriji.\nU oblasti socijalnog preduzetništva prijavile su se dve organizacije I obe bi trebalo da dobiju grantove u vrednosti od po 5 hiljada evra. Liste u oblasti samozapošljavanja i socijalnog preduzetništva trebalo bi da budu realizovane do kraja aprila, dok će lista za radna mesta kod poznatog poslodavca, kako je kazao Murić, naknadno biti objavljena.\n‘’Od 57 prijavljenih kandidata, za radon mesto kod poznatog poslodavca, projektom je prdviđeno zaposlenje za njih trideset’’, rekao je Murić.\nPreliminarne liste za samozapošljavanje i socijalno preduzetništvo objavljene su danas na oglasnoj tabli i sajtovima Grada Novog Pazara i razvojne agencije SEDA.\n← U subotu u 20h premijera predstave “Žak i njegov gospodar”\nJoš jedna Zukorlićeva prevara →


Potpisan ugovor za istražne radove na lokaciji Čerkezovca - Impuls\nObjavljeno: Četvrtak, 28 Januar 2021 10:04\nHrvatski Fond za finansiranje razgradnje i zbrinjavanja radioaktivnog otpada i istrošenog nuklearnog goriva Nuklearne elektrane Krško potpisao je ugovor za sprovođenje istražnih radova na planiranoj lokaciji Centra za zbrinjavanje radioaktivnog otpada na području Čerkezovca u opštini Dvor, na granici sa BiH.\nHrvatska ima obavezu zbrinjavanja polovine radioaktivnog otpada iz Nukelarne elektrane Krško.\nUgovor je potpisan sa zajednicom ponuđača koju čine Geotehnički studio, Geodetski fakultet Univerziteta u Zagrebu i Rudarsko-geološko-naftni fakultet Univerziteta u Zagrebu, objavljeno je na veb stranici Fonda.\nUgovor je potpisan po sprovedenom postupku javne nabavke za izradu dokumentacije i sprovođenje aktivnosti za pribavljanje dozvola za izgradnju Centra za zbrinjavanje radioaktivnog otpada.\nIz Fonda navode da nisko i srednje radioaktivni otpad, koji će biti skladišten u Centru za zbrinjavanje radioaktivnog otpada, u prvom redu potiče iz Nuklearne elektrane Krško, te u manjem obimu iz naučno-istraživačkih instituta, medicinskih ustanova i industrijskih postrojenja koja u svom redovnom radu koriste izvore jonizirajućih zračenja.\nRiječ je o otpadu koji će se skladišti isključivo u čvrstom stanju, dok gasoviti i tekući otpad neće biti skladišteni na definisanoj lokaciji, navedeno je u tekstu.\nIz Fonda tvrde da se skladišta radioaktivnog otpada, u sklopu Centra, planiraju i razvijaju kao sigurni objekti koji ne smiju imati uticaj na životnu sredinu i ljude.\nUz onemogućeno curenje ili zračenje otpada zbog agregatnog stanja u kojem se nalazi, bilo koji oblik uticaja na okolinu i ljude sprečava i niz barijera kao što su čelične bačve u koje se otpad pakuje, armiranobetonski spremnici u koje se bačve pakuju i zapunjavaju betonom, te na kraju i samo protivpotresno projektovana armiranobetonska građevina, ističu iz Fonda.\nOsnovni cilj predviđenih istraživanja je sticanje potpunog i preciznog uvida u geološki sastav i građu terena prostora lokacije predviđene za izgradnju Centra.\nIstraživanja će omogućiti vrednovanje i karakterizaciju predmetne lokacije za smještaj Centra, zatim projektiranje građevina/postrojenja za skladištenje radioaktivnog otpada i potrebnih infrastrukturnih objekata, te dati sve podatke potrebne za izradu studije uticaja na okolinu i sprovođenje procjene uticaja zahvata na okolinu.\nIstražni radovi će se sprovoditi 19 mjeseci, a uključuju geoistraživanja, utvrđivanje hidroloških i hidrogeoloških karakteristika lokacije, te sprovođenje ograničenih terenskih istraživanja u vezi sa stanjem flore i faune, šumskih ekosistema, te korištenjem poljoprivrednog zemljišta u neposrednoj okolini lokacije.\nU sklopu istražnih radova sprovodiće se analiza fotogrametrijskih aerosnimaka, satelitskih snimaka, te odgovarajuće kartografske dokumentacije, terenski istražni radovi, geoelektrično sondiranje, seizmička refleksija i refrakcija, tomografska električna mjerenja, georadarsko ispitivanje užeg područja lokacije, testiranje vodopropusnosti u bušotinama, petrološke i geomehaničke analize stijena, trasiranje, geohemijske analize nabušenih stijena i podzemnih voda.\nNa osnovu svih sprovedenih istraživanja biće izrađen elaborat koji će sadržati rezultate svih sprovedenih istraživanja u jednoj cjelini i svi rezultati biće objavljeni i javno dostupni, navode iz Fonda.\nIstovremeno, iz Fonda je najavljeno da je 26. januara započeo postupak prethodnog savjetovanja za fizičku zaštitu i sigurnost lokacije Centra za zbrinjavanje radioaktivnog otpada u osnivanju.\nPostupak traje do 2. februara.\nUprkos protivljenju građana sa obje strane rijeke Une, kao i predstavnika lokalnih vlasti u slivu rijeke Une u Republici Srpskoj i Federaciji BiH, Vlade Unsko-sanskog kantona, vlasti Republike Srpske i BiH, Hrvatska planira da radioaktivni otpad iz Nuklearne elektrane "Krško" odlaže u kasarni "Čerkezovac" na Trgovskoj gori, u hrvatskoj opštini Dvor, na samoj granici sa BiH.\nPotresi koji su danima drmali Hrvatsku dali su slučaju "Trgovska gora" novu dimenziju, a pogotovo jer se Petrinja kao epicentar zemljotresa nalazi samo četrdesetak kilometara od kasarne "Čerkezovac" i planirane lokacije za odlaganje radioaktivnog otpada.


Raspodela mandata u Skupštini grada Kragujevca\nSrpska napredna stranka ipak neće imati apsolutnu većinu u Skupštini grada Kragujevca, jer je nakon ponovljenih izbora na 4 biračka mesta, odborničke mandate osiguralo 5 izbornih lista. Borbu za prelazak cenzusa u ponovljenom glasanju uspešno su okončale liste Boris Tadic-Za naš grad-SDS i Svi za Kragujevac-Milan Urošević-LDP,SPO.\nDS o prazniku rada\nPovodom praznika rada oglasila se Demokratska stranka\n„Praznik rada dočekujemo sa smanjenim platama i penzijama, zakonom o radu pisanom za poslodavce a ne radnike, sa stranačkom vojskom zaposlenom u državnom aparatu i pretnjama otkazima za one koji rade u javnom sektoru a ne glasaju za vlast. Strani investitori dobijaju 27.000 evra subvencija za svakog radnika koga zaposle, a daju mu platu od 200 evra jer im to Vlada dozvoljava.\nSnimak protesta opozicije večeras od 20h na TV Kanal 9\nOpozicione stranke održale su danas protest ispred Republičke izborne komisije u Beogradu za, kako je navedeno, odbranu izborne volje građana . Snimak protesta večeras od 20 sati na TV Kanal 9.\nPonovljeni izbori na 4. biračka mesta odlučiće koja će od izbornih lista, čiji se rezultat kreće oko cenzusa, uspeti da pređe izborni prag od 5%. Istovremeno od toga zavisi i da li će lista koalicije oko Srpske napredne stranke imati apsolutnu većinu u gradskoj skupštini.


HAG / BEOGRAD\nGlavni tužilac Međunarodnog tribunala za ratne zločine počinjene na području bivše Jugoslavije Karla del Ponte (Carla) zatražila je danas od predsednika Tribunala Teodora Merona (Theodor) da prepusti pravosuđu Srbije suđenje bivšem oficiru JNA Vladimiru Kovačeviću zvanom "Rambo" optuženom za zločine počinjene 1991. u području Dubrovnika.\nKovačević je inače još letos upućen na lečenje u jednu psihijatrijsku ustanovu u Srbiji jer je utvrđeno da je privremeno nesposoban za suđenje. U tadašnjoj odluci za njegovim privremenim oslobađanjem navedeno je da bi suđenje trebalo da bude organizovano u slučaju da zdravstveno stanje optuženog bude popravljeno.\nBruno Vekarić, portparol Tužilaštva Srbije za ratne zločine, ocenio je u izjavi Radiju "B-92" odluku Haškog tužilaštva "izuzetno značajnom" pošto je reč o prvom slučaju prebacivanja procesa iz Haga pravosuđu Srbije.\nU Beogradu je objavljeno da je predsednik Srbije Boris Tadić danas na sastanku sa specijalnim tužiocem za ratne zločine Vladanom Vukčevićem i predstavnicima Tužilaštva ukazao na značaj tog tela i istakao neophodnost obezbeđivanja svih preduslova za njegovo nesmetano i nezavisno funkcionisanje.


Kacin pozdravio zeleno svetlo za pregovore s C. Gorom\nPotpredsednik Delegacije Evropskog parlamenta za jugoistočnu Evropu Jelko Kacin pozdravio je današnju odluku Evropskog saveta kojom je potvrđeno otvaranje pregovora o članstvu sa Crnom Gorom, saopšteno je iz Brisela.\n"Ovo je veliki korak za Crnu Goru, ali i sve zemlje Zapadnog Balkana. Savet je ovom odlukom pokazao svoju odgovornost i posvećenost širenju EU. Proces proširenja nije zaustavljen i sada znamo da će dinamika integracija biti očuvana i nakon ulaska Hrvatske u EU u julu 2013", naveo je Kacin.\nOn je ocenio da će "početak pregovora sa Crnom Gorom imati pozitivan uticaj na sve zemlje kandidate i potencijalne kandidate koji još čekaju na ovaj korak".\nKacin je takođe ukazao na odličan posao koji obavlja Komisija u sprovođenju nove strategije proširenja. "Sa posebnom pažnjom ćemo pratiti otvaranje poglavlja 23 i 24", rekao je Kacin.\n"Nadam se da će svi susedi Crne Gore prepoznati svoj zajednički interes u tome da Podgorica uspešno vodi pregovore. Regionalno povezivanje i saradnja ostaju ključ uspeha evropskih integracija i ekonomskog razvoja", poručio je Kacin.\nLideri Evropske unije danas su u Briselu dali "zeleno svetlo" za otvaranje pregovora o članstvu s Crnom Gorom, koji će početi već popodne međuvladinom konferencijom EU-Crna Gora u sedištu Unije.


RTS :: Evropski konvent za efikasniji proces pristupanja\nPolitika Evropski konvent za efikasniji proces pristupanja\nEvropski konvent za efikasniji proces pristupanja\npetak, 20. jun 2014, 13:29 -> 13:57\nProces pristupanja EU uključuje političku i ekonomsku dimenziju, ali pre svega promenu društvene svesti, poručila je ministarka Jadranka Joksimović na sednici Nacionalnog konventa o EU. Konvent će akcenat staviti na stvaranje opšte saglasnosti u društvu o elementima pregovora, kaže predsednik Evropskog pokreta u Srbiji Vlastimir Matejić.\nUz prisustvo predstavnika Vlade, parlamenta i civilnog sektora održana je prva plenarna sednica Nacionalnog konventa o Evropskoj uniji, koji će podsticati debatu o svim aspektima evrointegracija i stvaranje najšireg društvenog konsenzusa o pristupanju EU.\nNacionalni konvent o EU nastao je kao ideja 2006. godine i danas je predstavljena 21 radna resorna grupa, čiji će cilj biti praćenje i pospešivanje pregovora u svih 35 poglavlja.\nPredsednica Skupštine Srbije Maja Gojković je, otvarajući skup, istakla da je u procesu sveobuhvatnih promena u društvu izuzetno važno kontinuirano razmenjivanje mišljenja o pitanjima od strateškog značaja za ekonomski i društveni razvoj i konsultovanje najšireg kruga stručnjaka, medija, vladinog i nevladinog sektora, udruženja građana, univerziteta i privrede.\n"Proces evropske integracije Srbije, koji vodi ka članstvu u EU, zapravo je proces unutrašnjih reformi na postizanju stabilnih demokratskih institucija i tržišne ekonomije zasnovane na konkurentnosti i znanju", objasnila je Gojković, koja je i član predsedništva Nacionalnog konventa.\nPredsednik Evropskog pokreta u Srbiji, organizacije na čiju je inicijativu formiran ovaj institucionalni okvir za dijalog o EU, Vlastimir Matejić podsetio je da je politička kriza u EU svojevremeno objašnjavana odsustvom komunikacije sa građanima.\nKonvent će, zato, kako je objasnio, akcenat staviti upravo na stvaranje opšte saglasnosti u društvu o elementima pregovora.\nMinistarka bez portfelja zadužena za evrointegracije Jadranka Joksimović je istakla da proces pristupanja EU uključuje političku i ekonomsku dimenziju, ali pre svega promenu društvene svesti.\nPrema njenim rečima, šira javnost često ne razume suštinu pregovaranja sa EU, odnosno činjenicu da o standardima koje treba usvojiti zapravo i ne pregovara, već da je predmet pregovora način i rok u kojem će ovdašnji sistem biti prijemčiv za nove standarde.\nNacionalni konvent je osnovan sa četiri osnovna cilja: da bi podsticao redovne konsultacije državnih organa sa zainteresovanim segmentima društva o procesu integracija, da bi definisao preporuke o pregovaračkim pozicijama Srbije, da bi podsticao otvoren društveni dijalog u svim fazama pregovora i bolje informisanje javnosti o procesu.


Huawei ističe da Mate X još nije spreman za tržište - BIGportal.ba\nProšlo je više od pet mjeseci od zvanične najave savitljivog Huawei Mate X telefona, tokom MWC 2019.\nIako nije bio opterećen problemima, sa kojima se u medijima susreo Samsung sa svojim Galaxy Fold modelom, telefon još uvek nije pušten u prodaju.\nSudeći prema nedavnom intervjuu He Ganga, direktora Huaweijevog odeljenja za potrošače, Mate X deluje da je još uvek nezavršen i nije spreman za prodaju. Prema rečima Ganga, Huawei još uvek usavršava Mate X kako bi telefon zadovoljio kompanijine striktne zahteve.\n“Svima bi trebalo da bude jasno da su zahtevi za kvalitetom kompanije Huawei na veoma visokom nivou. Ukoliko ne zadovolje potrebne zahteve kvaliteta, proizvode nećemo plasirati na tržište“, ističe Gang.\nZa sada nije poznat vremenski okvir tokom kojeg bi se Mate X mogao očekivati na tržištu, a Huawei CEO Richard Yu je takođe nedavno istakao da će objava telefona morati da sačeka dok uređaj ne bude idealan i spreman za tržište\nBanjaluka: Tražio ženu za zabavu\nTramp: Ukoliko Gugl bude imao problema s poslovanjem u Kini, saznaćemo to


Paket za novorođenu bebu - JUGPRESS\nCrveni krst Srbije i ove godine realizuje akciju “Paket za novorođenu bebu” sa motom “da nas bude više”, sa željom da se priključi borbi protiv bele kuge i realizaciji ciljeva Strategije populacione politike u našoj Republici.\nKoncipirana je tako da sve bebe rođene u nedelji Crvenog krsta koja se obeležava u periodu od 8. do 15. maja, kao i mame, budu obradovane simboličnim poklonom dobrodošlice, koji bi sadržao, pre svega, Radosnicu Crvenog krsta, a prema mogućnostima biće obogaćen artiklima poput bebi kozmetike i osnovne bebi opreme, saopštavaju iz ove organizacije.\nVranjskom Porodilištu na odeljenju Ginekologije, opredeljeno je 45 poklon paketa za mame i bebe rođene u nedelji Crvenog krsta, što samo ukazuje na značaj Zdravstvenog centra Vranje kao regionalnog centra i Porodilišta gde se zaista rađa mnogo beba, iz Pčinjskog okruga i Kosovskog-Pomoravlja.\nDopis Crvenog krsta Srbije dostavljen je dr Gordani Đorđević načelnici Službe za ginekologiju sa akušerstvom Zdravstvenog centra u Vranju.\nNačelnica dr Đorđević, se zahvalila se Crvenom krstu Srbije na održavanju tradicije u realizaciji akcije “Paket za novorođenu bebu”.\n“Akcija će biti realizovana uz sva neophodna prilagođavanja datim okolnostima i epidemiološkoj situaciji. U odnosu na isti period prošle godine imamo blagi porast novorođenih beba”, kaže dr Đorđević.\nAkcija se tradicionalno sprovodi na teritoriji cele Srbije, uz sva neophodna prilagođavanja datim okolnostima i epidemiološkoj situaciji, uz direktnu podršku Ministarstva za rad zapošljavanje boračka i socijalna pitanja.


Kerry, Lavrov i Ibrahimi u Parizu: Hitno zaustaviti rat u Siriji – Minber\nsij. 13, 2014 at 8:44 pm\nU okviru priprema za održavanje druge mirovne konferencije o Siriji planirane za 22. januar u Ženevi, danas su se u Parizu sastali američki državni sekretar John Kerry, šef ruske diplomatije Sergej Lavrov i specijalni predstavnik Ujedinjenih naroda (UN) za Siriju Al Ahdar al Ibrahimi.\nNakon sastanka je održana i zajednička konferencija za novinare na kojoj je Kerry kazao da je na sastanku biti razgovarano o brojnim pitanjima situacije u Siriji kao što su razmjena zarobljenika, prekid vatre i dopremanje humanitarne pomoći ugroženom narodu ratom zahvaćene Sirije.\nIstakavši da Sjedinjene Američke Države (SAD) i Rusija očekuju da na mirovnoj konferenciji u punom kapacitetu učestvuje i sirijska opozicija, Kerry je kazao da će o budućnosti Sirije odlučivati njen narod uz punu slobodu izražavanja svoje volje.\n“Naša uloga nije da izvana donesemo rješenje ili neki prijedlog. Naš cilj je da stvorimo preduvjete da bi predstavnici naroda Sirije razgovarali i donosili odluke o budućnosti Sirije”, poručio je Kerry.\nKerry je, također, kazao da su SAD i Rusija saglasne i o pitanjima neophodnosti zaustavljanja rata u Siriji i mirovnog rješavanja tamošnje krize, te dodao da je sirijska kriza proizvela i ozbiljne poteškoće i van zemlje, odnosno u Turskoj, Jordanu i Libanu.\nSirijska opozicija je, rekao je visoki američki zvaničnik, spremna za prekid vatre čim za to spremnost izrazi i režim predsjednika Bashara al-Assada.\nŠef ruske diplomatije Lavrov je kazao da je u razgovorima sa predstavnicima vlasti u Damasku dobio uvjeravanja da će ”režim razmotriti otvaranje puteva za humanitarnu pomoć u nekim dijelovima Sirije”.\nOsudivši strane grupe za učešće u sirijskom ratu, Lavrov je kazao da upravo ti strani militanti ugrožavaju dopremanje humanitarne pomoći i udaljavaju od rješenja krize u zemlji.\nI Kerry se o ovom pitanju složio sa Lavrovom, podsjetivši da su organizacije Al Qaida i Al Nusra na listi terorističkih organizacija. Pozvao ih je da hitno napuste Siriju.\nLavrov je kazao da je režim u Damasku već imenovao delegaciju koja će učestvovati na konferenciji u Ženevi i kritikovao je sirijsku opoziciju što još uvijek nije donijela odluku o učešću.\n”Sirijska kriza mogla bi da uništi cijeli Bliski Istok”


Najbolji hoteli na plaži koji se otvaraju ove godine - Lux Life luksuzni portal: Moda, Stil, Trendovi, Kolekcije 2018...\nNeki od hotela nude više privatnosti nego ikada do sada, dok eć vam drugi dati priliku da otkrijete do sada zaštićene teritorije. Na kraju, neki od njih će jednostavno na mape postaviti originalne destinacije koje do sada nismo posećivali.\nDa li ste spremni da otpočnete ovu godinu spektakularnim putvoanjima? Verujemo da ćete u najmanju ruku poželeti da posetite jedno od ovih mesta i maštati o svim pogodnostima koje vam ono nudi, sve i da niste planirali putovanje već početkom godine.\nBez daljeg odlaganja, evo trinaest hotela na plaži koji će nas ove godine oboriti sa nogu:\nPROČITAJTE SLEDEĆI TEKST: Mandarin Oriental Paris - specijalna ponuda za Dan zaljubljenih


Roditelji i stručnjaci za fizičku aktivnost (koji su često iste osobe) već dugo znaju da fizička aktivnost pomaže mladim ljudima da budu mirni i obrate pažnju u školi ili kod kuće, što se pozitivno odražava na njihov školski uspeh. Representativna studija, predstavljena u maju na Američkom koledžu za sportsku medicinu, govori da su četvrtaci i petaci koji su trčali po dvorištu i na drugi način intenzivno vežbali barem 10 minuta pre testa iz matematike imali bolje rezultate od dece koja su mirno sedela pre testa.\nBolja fizička kondicija povezana sa znatno boljim rezultatima u školi\nU velikoj studiji koja je obuhvatila skoro 12.000 dece školskog uzrasta u Nebraski, čiji rezultati su objavljeni u avgustovskom broju časopisa The Journal of Pediatrics, istraživači su prikupili podatke o fizičkoj kondiciji dece, uključujući brzinu trčanja, indeks telesne mase i ocene iz engleskog jezika i matematike, na osnovu standardnog bodovanja testova u toj državi. Pokazalo se da je bolja fizička kondicija povezana sa znatno boljim rezultatima u školi, dok telesna težina nije igrala bitnu ulogu. Učenici koji su imali višak kilograma ali su bili u relativno dobroj kondiciji imali su bolje rezultate na testovima od mršavije dece koja ne vežbaju.\nDo sada se, međutim, nijedna studija nije bavila pitanjem da li i na koji način fizička kondicija može da utiče na učenje kod dece. Zato su istraživači sa Univerziteta Ilinoisa sproveli istraživanje u kom su odabrali grupu dečaka i devojčica starih 9 i 10 godina i testirali njihovu kondiciju na pokretnoj traci, a zatim zamolili 24 onih sa najboljom kondicijom i 24 onih bez kondicije da dođu u laboratoriju za vežbe iz fiziologije i urade neke teške zadatke koji su podrazumevali memorisanje podataka.\nUčenje je složen proces, koji obuhvata ne samo usvajanje i zadržavanje novih informacija u formi sećanja, proces poznat pod nazivom kodiranje, već i pamćenje tih informacija kasnije. Informacije koje nisu zapamćene u stvari nisu naučene.\nRanije studije o stilu učenja kod dece pokazale su da većina bolje uči ako se testiraju dok su u procesu učenja gradiva. Deca lakše pamte ako se ispituju u procesu usvajanja materijala. Pamćenje bez ispitivanja tokom procesa je teže, iako većina dece tako uči.\nU ovom slučaju, istraživači su se opredelili da primene oba pristupa učenju, tako što su mladim dobrovoljcima podelili iPadove na kojima je bilo nekoliko mapa izmišljenih zemalja. Mape su bile podeljene po imenima regiona koja su se sastojala od četiri slova. Deci su prvo pokazani ovi nazivi u trajanju od šest sekundi. Potom su se nazivi pojavili na mapi na svojim mestima još šest puta dok su deca gledala i pokušavala da ih zapamte.\nZatim su nazivi regiona pokazani na različitoj mapi na svom mestu a potom premešteni na ivicu mape. Od dece je traženo da dati naziv povežu sa odgovarajućim regionom, čime je obezbeđeno testiranje tokom procesa pamćenja.\nDan kasnije, sva deca su se vratila u laboratoriju i od njih je zatraženo da regione na različitim mapama povežu sa odgovarajućim nazivima.\nRezultati, objavljeni prošle nedelje u časopisu PLoS One, pokazali su da su deca imala slične rezultate kad je od njih zatraženo da se sete naziva na mapi kada je proces pamćenja pojačan testiranjem. Ali, kada je sećanje podrazumevalo teži način učenja – pamćenje bez testiranja tokom procesa – deca koja su bila u boljoj fizičkoj kondiciji imala su mnogo bolje rezultate od drugih i zapamtila su oko 40 odsto naziva regiona, u poređenju sa manje od 25 odsto tačnosti kod dece koja su bila u slaboj fizičkoj kondiciji.\nViši nivo fizičke kondicije ima najveći uticaj na najizazovnije situacije\nOvi rezultati pokazuju da ,,viši nivo fizičke kondicije ima najveći uticaj na najizazovnije situacije’’, kažu autori studije. Što je nešto teže da se nauči, više fizičke kondicije može da pomogne deci u tom procesu.\nStudija nije bila posebno usmerena na vrstu vežbanja, već na dugoročniju, ukupnu kondiciju dece. Bez obzira na to, njeni rezulati govore da su fizička aktivnost tokom odmora i slični programi fizičkog vaspitanja u školi važni, smatraju autori.\nDa bi deca ostvarila i održavala fizičku kondiciju koja povećava sposobnost da uče, kaže jedan od autora, Čarls Hilman, profesor kineziologije na Univerzitetu Ilinoisa i saradnik na Bekmanovom institutu za naprednu nauku i tehnologiju, treba da se bave intenzivnom fizičkom aktivnošću ,,barem jedan sat dnevno’’. Škole, gde deca provode dosta vremena, predstavljaju najlogičnije i najpogodnije mesto za takve aktivnosti, kaže on.\nIli kao što on i drugi autori kažu: ,,Smanjenje ili ukidanje fizičkog vaspitanja u školama, što se često dešava u teškim ekonomskim vremenima, nije najbolji način da se obezbedi uspeh u školovanju među mladim ljudima.’’